Avis juridique important

|

31995L0007

Neuvoston direktiivi 95/7/EY, annettu 10 päivänä huhtikuuta 1995, direktiivin 77/388/ETY muuttamisesta ja uusista toimenpiteistä arvonlisäveron yksinkertaistamiseksi - tiettyjen vapautusten soveltamisala ja niiden täytäntöönpanoa koskevat yksityiskohtaiset säännöt

Virallinen lehti nro L 102 , 05/05/1995 s. 0018 - 0024

NEUVOSTON DIREKTIIVI 95/7/EY,annettu 10 päivänä huhtikuuta 1995,direktiivin 77/388/ETY muuttamisesta ja uusista toimenpiteistä arvonlisäveron yksinkertaistamiseksi - tiettyjen vapautusten soveltamisala ja niiden täytäntöönpanoa koskevat yksityiskohtaiset säännöt EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 99 artiklan,ottaa huomioon komission ehdotuksen,ottaa huomioon Euroopan parlamentin lausunnon,ottaa huomioon talous- ja sosiaalikomitean lausunnon,sekä katsoo, ettäsisämarkkinoiden toimintaa voidaan parantaa yhteisön säännöin, joilla täsmennetään jäsenvaltioiden liikevaihtoverolainsäädännön yhdenmukaistamisesta - yhteinen arvolisäverojärjestelmä: yhdenmukainen määräytymisperuste 17 päivänä toukokuuta 1977 annetun kuudennen neuvoston direktiivin (77/388/ETY) (1) 14 artiklan 1 kohdassa, 15 artiklan 2 kohdassa ja 16 artiklan 1 kohdassa säädettyjen tiettyjen vapautusten soveltamisala ja niiden täytäntöönpanoa koskevat yksityiskohtaiset säännöt; tällaisista yhteisistä säännöistä säädetään kyseisessä direktiivissä, erityisesti sen 14 artiklan 2 kohdassa ja 16 artiklan 3 kohdassa,direktiivin 77/388/ETY muuttamisesta ja toimenpiteistä arvonlisäveron yksinkertaistamiseksi 14 päivänä joulukuuta 1992 annetun direktiivin 92/111/ETY (2) 3 artiklassa säädetään verovelvollisten välisten ketjuliiketoimien verotusta koskevien yksityiskohtaisten sääntöjen antamisesta; näillä toimenpiteillä olisi taattava sekä yhteisen arvonlisäverojärjestelmän puolueettomuusperiaatteen noudattaminen tavaroiden ja palvelujen alkuperään nähden että valittujen arvonlisäverotusta koskevien periaatteiden kunnioittaminen että tätä koskeva valvonta siirtymäkautena,veron perusteeseen tuonnin yhteydessä olisi sisällytettävä kaikki sivukustannukset, jotka johtuvat kuljetuksesta mihin tahansa yhteisössä sijaitsevaan määräpaikkaan, jos tämä paikka on tiedossa silloin kuin tuonti toteutuu; tämän vuoksi kyseiset palvelut saavat hyväkseen direktiivin 77/388/ETY 14 artiklan 1 kohdan i alakohdassa säädetyt vapautukset,mainitun direktiivin 15 artiklan 2 alakohdassa säädetään, että komissio tekee neuvostolle ehdotukset yhteisön verosäännöksiksi, joissa täsmennetään matkustajien henkilökohtaisissa matkatavaroissa kuljetettavien tavaroiden toimituksiin liittyvät vapautuksen soveltamisala ja sen käytännön soveltamista koskevat yksityiskohtaiset säännöt,jäsenvaltioiden olisi voitava pidentää kyseisen direktiivin 20 artiklan 2 kohdassa säädettyä oikaisulaskelmien perusteena olevaa kautta kahdeksikymmeneksi vuodeksi kiinteistöinvestointitavaroiden osalta, ottaen huomioon kyseisten tavaroiden taloudellinen elinikä,jäsenvaltioille olisi sallittava jatkaa edelleen saman verotuksen soveltamista valmistussopimukseen perustuvaan tavaraan, jota se sovelsi 1 päivänä tammikuuta 1993,tavaroiden kuljettamiseen yhteisön sisällä liittyvien palvelujen alalla sovellettavat toimituspaikkaa ja verotusta koskevat säännöt toimivat selkeällä ja tyydyttävällä tavalla niin elinkeinoharjoittajien kuin jäsenvaltioiden hallintojen kannalta,rinnastamalla jäsenvaltion sisällä tapahtuva kuljetus yhteisön sisäiseen tavarankuljetukseen niissä tapauksissa, joissa se on suoraan yhteydessä jäsenvaltioiden väliseen kuljetukseen on mahdollista yksinkertaistaa verotusperiaatteita ja verotusta koskevia yksityiskohtaisia sääntöjä sekä sisäisten kuljetusten osalta että myös kuljetusten sivukustannusten ja näitä eri palveluja välittävien välittäjien antamien palvelujen osalta,tiettyihin irtaimiin tavaroihin liittyvien tiettyjen töiden määritteleminen valmistussopimukseen perustuvaksi työksi on aiheuttanut vaikeuksia, jotka olisi poistettava,irtaimeen tavaraan liittyvien palvelujen yhteisön sisäisen vaihdon helpottamiseksi olisi tarkistettava näiden toimien verotusta koskevia yksityiskohtaisia sääntöjä, jos ne suoritetaan tietylle tilaajalle, joka on rekisteröity arvonlisäverovelvollisena muussa kuin siinä jäsenvaltiossa, jossa töiden todellinen suorittaminen tapahtuu,mainitun direktiivin 16 artiklan 1 kohdan B-E jakson säännökset yhdessä erivapautusta tietyistä velvoitteista koskevan 22 artiklan 9 kohdan kanssa mahdollistavat niiden elinkeinoharjoittajien ongelmien ratkaisemisen, jotka osallistuvat sellaisten liiketoimien ketjuun, jotka koskevat varastojärjestelyn alaisena sijoitettuja ja säilytettyjä tavaroita,tältä osin olisi varmistettava, että tiettyihin tullivarastojärjestelyn alaisiksi saatettuihin tavaroihin liittyviin toimituksiin ja palveluihin sovellettavaa verokohtelua voidaan soveltaa myös muun varastojärjestelyn kuin tullivarastojärjestelyn alaisiin tavaroihin liittyviin samoihin liiketoimiin,nämä liiketoimet koskevat pääasiassa raaka-aineita ja muita tavaroita, joilla käydään kauppaa kansainvälisillä termiinimarkkinoilla; olisi laadittava luettelo tavaroista, joita nämä säännökset koskevat,jollei arvonlisäverokomitean kuulemisesta muuta johdu, näiden muiden varastojärjestelyjen kuin tullivarastojärjestelyjen määritteleminen kuuluu jäsenvaltioiden toimivaltaan; kuitenkin näiden järjestelyjen ulkopuolelle olisi periaatteessa rajattava tavarat, jotka on tarkoitettu toimitettavaksi vähittäiskauppavaiheeseen,olisi täsmennettävä mainitun direktiivin 16 artiklan 1 kohdan B-E jaksossa säädettyjä vientitulleja koskevia tiettyjä yksityiskohtaisia soveltamissääntöjä, ja erityisesti näin maksettavaksi tulevan veron laskemista,olisi täsmennettävä mainitun direktiivin 17 artiklan 2 kohdan a alakohdan soveltamisala direktiivin 28 l artiklassa tarkoitettujen siirtymäkautena sovellettavien säännösten suhteen, jatämän vuoksi olisi tarkistettava direktiiviä 77/388/ETY,ON ANTANUT TÄMÄN DIREKTIIVIN:1 artikla Muutetaan direktiivi 77/388/ETY seuraavasti:1) Korvataan 5 artiklan 5 kohta seuraavasti:"5. Jäsenvaltiot voivat pitää tiettyjen rakennuskohteiden luovutusta 1 kohdassa tarkoitettuna luovutuksena."2) Korvataan 11 artiklan B jakson 3 kohdan b alakohdan kolmas alakohta seuraavasti:"Veron perusteeseen sisällytetään myös edellä tarkoitetut sivukustannukset myös silloin, kun ne johtuvat kuljetuksesta toiseen yhteisössä sijaitsevaan määräpaikkaan, jos tämä paikka on tiedossa silloin, kun verotettava tapahtuma toteutuu."3) Korvataan 15 artiklan 2 alakohdan toinen ja kolmas alakohta kolmella alakohdalla seuraavasti:"Jos toimitukset koskevat matkustajien henkilökohtaisissa matkatavaroissa kuljetettavia tavaroita, tämä vapautus voidaan myöntää edellyttäen, että:- matkustaja ei ole sijoittautunut yhteisön alueelle;- tavarat kuljetetaan yhteisön ulkopuolelle kolmen kuukauden kuluessa siitä kuukaudesta, jona toimitus suoritettiin;- toimituksen kokonaisarvo, arvonlisävero mukaan lukien, on kansallisena valuuttana enemmän kuin 175 ecua, määriteltynä direktiivin 69/169/ETY (*) 7 artiklan 2 kohdan mukaisesti; jäsenvaltiot voivat kuitenkin vapauttaa verosta toimituksen, jonka kokonaisarvo on tätä määrää pienempi.Toisessa alakohdassa:- matkustajalla, joka ei ole sijoittautunut yhteisön alueelle tarkoitetaan matkustajaa, jonka kotipaikka tai pysyvä asuinpaikka ei sijaitse yhteisön alueella. Tässä säännöksessä kotipaikalla tai pysyvällä asuinpaikalla tarkoitetaan paikkaa, joka on sellaisena mainittu passissa, henkilöllisyystodistuksessa tai muussa sen jäsenvaltion tunnustamassa henkilöllisyysasiakirjassa, jonka alueella toimitus tapahtuu,- vienti osoitetaan esittämällä lasku tai laskun sijasta tosite, jonka se tullitoimipaikka on vahvistanut, jonka kautta tavarat poistuvat yhteisöstä.Kunkin jäsenvaltion on toimitettava komissiolle näytteet leimoista, joita se käyttää antaessaan kolmannen alakohdan toisessa luetelmakohdassa tarkoitetun hyväksymismerkinnän. Komissio toimittaa tämän tiedon muiden jäsenvaltioiden veroviranomaisille.(*) EYVL N:o L 133, 4.6.1969, s. 6, direktiivi sellaisena kuin se on viimeksi muutettuna direktiivillä 94/4/EY (EYVL N:o L 60, 3.3.1994, s. 14)"4) Korvataan 20 artiklan 2 kohdan viimeinen alakohta seuraavasti:"Kiinteistöinvestointien osalta oikaisun perusteena toimivaa kautta voidaan pidentää kahteenkymmeneen vuoteen."5) Lisätään 28 artiklan 2 kohtaan alakohta seuraavasti:"h) jäsenvaltiot, jotka 1 päivänä tammikuuta 1993 käyttivät hyväkseen 5 artiklan 5 kohdan a alakohdassa säädettyä mahdollisuutta sellaisena kuin se oli voimassa kyseisenä päivänä, voivat soveltaa valmistussopimukseen perustuvan työn toimitukseen samaa verokantaa kuin valmistussopimukseen perustuvan työn tuloksena saatuihin tavaroihin.Tässä säännöksessä valmistussopimukseen perustuvan työn toimituksena pidetään sopimuspuolen asiakkaan tätä tarkoitusta varten sopimuspuolelle luovuttamasta materiaalista tai esineistä valmistamaa tai kokoamaa irtainta omaisuutta, jonka sopimuspuoli toimittaa asiakkaalleen, riippumatta siitä onko sopimuspuoli hankkinut mitään osaa käytetyistä valmistusaineista."6) Muutetaan 28 a artiklan 5 kohta seuraavasti:- Korvataan johdantolause seuraavasti:"Korvausta vastaan suoritettaviin toimituksiin rinnastetaan:";- poistetaan a alakohta;- poistetaan b alakohdan toisen alakohdan neljäs luetelmakohta;- korvataan b alakohdan toisen alakohdan viides luetelmakohta seuraavasti:"- verovelvolliselle suoritettu palvelu, joka koskee kyseisiin tavaroihin kohdistuvaa työtä, joka fyysisesti suoritetaan siinä jäsenvaltiossa, johon tavaroiden lähetys tai kuljetus päättyy, jos tavarat työn jälkeen lähetetään takaisin sille verovelvolliselle siinä jäsenvaltiossa, josta ne alunperin lähetettiin tai kuljetettiin".7) Muutetaan 28 b artikla seuraavasti:- Lisätään C jakson 1 kohdan ensimmäiseen luetelmakohtaan alakohta seuraavasti:"Yhteisön sisäiseen kuljetukseen on rinnastettava sellainen tavaroiden kuljetus, jonka lähtöpaikka ja saapumispaikka sijaitsevat maan alueella, jos tämä kuljetus liittyy suoraan sellaiseen tavaroiden kuljetukseen, jonka lähtöpaikka ja saapumispaikka sijaitsevat kahden eri jäsenvaltion alueilla;";- lisätään jakso seuraavasti:"F. Palvelujen suorituspaikka irtaimeen aineelliseen omaisuuteen liittyvän asiantuntija-arvion tai työsuorituksen osaltaPoiketen siitä, mitä 9 artiklan 2 kohdan c alakohdassa säädetään, palvelujen suorituspaikan katsotaan olevan sellaisen irtaimeen aineelliseen omaisuuteen liittyvän asiantuntija-arvion tai työsuorituksen osalta, joka tarjotaan asiakkaalle, joka on rekisteröity arvonlisäverovelvollisena muussa jäsenvaltiossa kuin siinä, jossa näiden palvelujen suoritus tosiasiassa tapahtuu, siinä jäsenvaltiossa, joka on antanut vastaanottajalle sen arvonlisäveronumeron, jota käyttäen palvelu annettiin tälle.Tämä poikkeus ei koske tapauksia, joissa tavaroita ei lähetetä tai kuljeteta pois siitä jäsenvaltiosta, jossa palvelut tosiasiassa suoritetaan."8) Poistetaan 28 c artiklan A jakson a alakohdan ensimmäisestä alakohdasta sanat "5 artiklan ja 28 a artiklan 5 alakohdan a alakohdassa tarkoitetut".9) Korvataan 28 c artiklan E jakson 1 alakohta seuraavasti:"1) Direktiivin 16 artiklassa,- korvataan 1 kohta seuraavasti:`1. Rajoittamatta muiden yhteisön verosäännösten soveltamista, jäsenvaltiot voivat, jollei 29 artiklassa säädetyistä neuvotteluista muuta johdu, toteuttaa erityistoimenpiteitä kaikkien tai joidenkin seuraavien liiketoimien vapauttamiseksi verosta, edellyttäen, että mainitut liiketoimet eivät liity loppukäyttöön ja/tai -kulutukseen ja jos menettelyjen tai tilanteiden, joihin viitataan A-E jaksossa, päättyessä maksettava arvonlisäveromäärä vastaa sitä veromäärää, joka olisi ollut maksettava, jos kaikki nämä liiketoimet olisi verotettu maan alueella:A. Sellaisten tavaroiden tuonti, jotka on tarkoitettu saatettavaksi muiden varastomenettelyjen kuin tullivarastomenettelyjen alaisiksi;B. Sellaisten tavaroiden toimitus, jotka on tarkoitettu:a) tullattaviksi ja tarvittaessa sijoitettaviksi väliaikaiseen varastoon;b) sijoitettaviksi vapaa-alueelle tai vapaavarastoon;c) saatettaviksi tullivarastomenettelyjen tai sisäisen jalostuksen menettelyjen alaisiksi;d) saatettaviksi aluevesille:- poraus- tai tuotantolautoille tällaisten lauttojen rakennus-, korjaus-, kunnossapito-, muutos- tai varustelutarkoituksiin tai tällaisten poraus- tai tuotantolauttojen yhdistämiseksi mannermaahan,- poraus- tai tuotantolauttojen polttoaineen tai varastojen toimittamiseksi;e) saatettaviksi maan alueella muiden varastomenettelyjen kuin tullivarastomenettelyjen alaisiksi.Tässä artiklassa muuna varastona kuin tullivarastona pidetään:- valmisteveron alaisten tuotteiden osalta paikkoja, jotka määritellään neuvoston direktiivin 92/12/ETY 4 artiklan b alakohdassa verottomiksi varastoiksi;- niiden tuotteiden osalta, jotka eivät ole valmisteveron alaisia, jäsenvaltioiden määrittelemiä paikkoja. Jäsenvaltiot eivät kuitenkaan saa säätää muusta varastomenettelystä, jos tavarat on tarkoitettu toimitettavaksi vähittäiskauppavaiheessa.Jäsenvaltiot voivat kuitenkin säätää tällaisesta menettelystä tavaroille, jotka on tarkoitettu:- verovelvollisille 28 k artiklassa tarkoitetuissa olosuhteissa suoritettavaa toimitusta varten;- 28 k artiklan mukaisesti verovapaille kaupoille toimitettaviksi lento- tai merimatkoja kolmansiin maihin suorittaville matkustajille, kun nämä toimitukset on vapautettu verosta 15 artiklan mukaisesti;- verovelvollisille toimitettaviksi matkustajille lentokoneessa tai laivassa lennon tai merimatkan aikana, kun määräpaikka sijaitsee yhteisön ulkopuolella;- verovelvollisille 15 artiklan 10 alakohdan mukaisia verovapaita toimituksia varten.Edellä a, b, c ja d alakohdassa tarkoitetut paikat määritellään voimassaolevien yhteisön tullimääräysten mukaisesti.C. Sellaisten palvelujen toimitus, jotka liittyvät B jaksossa tarkoitettujen tavaroiden toimitukseen;D. Tavaroiden ja palvelujen toimitus, joka suoritetaan:a) edellä B jakson a-d alakohdassa luetelluissa paikoissa, jos tavarat ja palvelut ovat edelleen jossakin siinä mainitussa tilanteessa;b) edellä B jakson e alakohdassa luetelluissa paikoissa, jos tavarat ovat edelleen maan alueella kyseisessä alakohdassa mainitussa tilanteessa.Kun jäsenvaltiot käyttävät hyväkseen a alakohdassa säädettyä tullivarastossa suoritettavia liiketoimia koskevaa mahdollisuutta, niiden on toteutettava tarvittavat toimenpiteet varmistaakseen, että ne ovat määritelleet ne muut varastomenettelyt kuin tullivarastomenettelyt, jotka tekevät mahdolliseksi soveltaa b alakohdan säännöksiä J liitteessä lueteltuihin tavaroihin kohdistuviin samoihin liiketoimiin, jotka suoritetaan tällaisissa muissa varastoissa kuin tullivarastoissa;E. Toimitukset:- jotka koskevat 7 artiklan 1 kohdan a alakohdassa tarkoitettuja tavaroita, jotka on edelleen kokonaan vapautettu tuontiverosta väliaikaisen tuonnin yhteydessä tai jotka ovat ulkoisten passitusmenettelyjen alaisia;- jotka koskevat 7 artiklan 1 kohdan b alakohdassa tarkoitettuja tavaroita, jotka ovat edelleen 33 a artiklassa tarkoitetun yhteisön sisäisen passituksen alaisia,sekä tällaisiin toimituksiin liittyvät palvelut.Poiketen siitä, mitä 21 artiklan 1 kohdan a alakohdan ensimmäisessä alakohdassa säädetään, velvollinen maksamaan ensimmäisen alakohdan mukaisen veron on se henkilö, jonka toiminnan tuloksena tavarat eivät enää ole tässä kohdassa lueteltujen menettelyjen tai tilanteiden alaisia.Kun tavaroiden poistaminen tässä kohdassa tarkoitettujen menettelyjen tai tilanteiden alaisuudesta aiheuttaa 7 artiklan 3 kohdan mukaisen tuonnin, on tuontijäsenvaltion toteutettava tarvittavat toimenpiteet kaksinkertaisen verotuksen välttämiseksi maassa.`- lisätään kohta seuraavasti:`1 a. Kun jäsenvaltiot käyttävät hyväkseen 1 kohdassa säädettyä mahdollisuutta, niiden on toteutettava tarvittavat toimenpiteet sen varmistamiseksi, että yhteisön sisäiseen sellaisten tavaroiden hankintaan, jotka on tarkoitettu 1 kohdan B jaksossa tarkoitettuun menettelyyn tai tilanteeseen, sovelletaan samoja säännöksiä kuin tavaroiden toimitukseen, joka suoritetaan maassa samoissa olosuhteissa.`"10) Korvataan 28 f artiklan 1 kohdassa 17 artiklan 2 kohdan a alakohta seuraavasti:"a) arvonlisäveroon, joka on maan alueella maksettu tai maksettava tavaroista tai palveluista, jotka toinen verovelvollinen on toimittanut tai toimittaa hänelle;".11) Korvataan 28 g artiklassa 21 artiklan 1 kohdan b alakohta seuraavasti:"b) henkilö, jolle toimitetaan 9 artiklan 2 kohdan e alakohdassa tarkoitettuja palveluja tai henkilö, joka on maassa rekisteröity arvonlisäverovelvollisena ja jolle toimitetaan 28 b artiklan C, D, E ja F jaksossa tarkoitettuja palveluja, jos palvelut toimittaa ulkomaille sijoittautunut verovelvollinen. Jäsenvaltiot voivat kuitenkin säätää, että palvelujen toimittaja on yhteisvastuullinen veron maksamisesta;".12) Muutetaan 28 h artikla seuraavasti:- korvataan 22 artiklan 2 kohdan b alakohta seuraavasti:"b) Verovelvollisen on pidettävä rekisteriä niistä tavaroista, jotka hän on lähettänyt tai kuljettanut tai jotka on hänen puolestaan lähetetty tai kuljetettu 3 artiklassa tarkoitetun alueen ulkopuolelle yhteisön sisällä 28 a artiklan 5 kohdan b alakohdan viidennessä, kuudennessa ja seitsemännessä luetelmakohdassa tarkoitettuja liiketoimia varten.Verovelvollisen on pidettävä riittävän yksityiskohtaista tilastoa, jotta voidaan tunnistaa ne tavarat, jotka hänelle on toisesta jäsenvaltiosta kyseisessä jäsenvaltiossa arvonlisäverovelvolliseksi rekisteröity henkilö lähettänyt tai joku muu hänen puolestaan, mihin liittyen on suoritettu 9 artiklan 2 kohdan c alakohdan kolmannen tai neljännen luetelmakohdan mukainen palvelu;";- korvataan 22 artiklan 3 kohdan b alakohdan toisen alakohdan ensimmäinen luetelmakohta seuraavasti:"- edellä 28 b artiklan C, D, E ja F jaksossa tarkoitettujen liiketoimien osalta numero, jolla verovelvollinen tunnistetaan maan alueella ja numero, jolla palvelujen saaja tunnistetaan ja jolla numerolla palvelu on toimitettu hänelle,";- korvataan 22 artiklan 6 kohdan b alakohdan ensimmäinen alakohta seuraavasti:"Arvonlisäverovelvollisena rekisteröidyn verovelvollisen on myös toimitettava yhteenvetoilmoitus arvonlisäverovelvollisina rekisteröidyistä hankkijoista, joille hän on toimittanut tavaroita 28 c artiklan A jakson a ja d alakohdassa tarkoitetuissa tilanteissa, sekä sellaisten liiketoimien arvonlisäverovelvollisina rekisteröidyistä vastaanottajista, joihin viitataan viidennessä alakohdassa."- korvataan 22 artiklan 6 kohdan b alakohdan kolmannen alakohdan toinen luetelmakohta seuraavasti:"- numero, jolla tavaroita hankkiva henkilö on rekisteröity arvonlisäverovelvollisena toisessa jäsenvaltiossa ja jota käyttäen tavarat on toimitettu hänelle,";- poistetaan 22 artiklan 6 kohdan b alakohdan viides alakohta.13) Lisätään liite J tämän direktiivin liitteen mukaisesti.2 artikla 1. Jäsenvaltioiden on saatettava voimaan tämän direktiivin noudattamisen edellyttämät lait, asetukset ja hallinnolliset määräykset 1 päivänä tammikuuta 1996. Niiden on ilmoitettava viipymättä tästä komissiolle.Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten tällainen viittaus tehdään.2. Poiketen siitä, mitä 1 kohdan ensimmäisessä alakohdassa säädetään, jäsenvaltiot voivat toteuttaa tarvittavat lainsäädännölliset ja hallinnolliset toimenpiteet saattaakseen 1 artiklan 3, 4 ja 9 alakohdassa tarkoitetut säännökset voimaan viimeistään 1 päivänä tammikuuta 1996.Saksan liittotasavalta ja Luxemburgin suurherttuakunta saavat kuitenkin luvan toteuttaa lainsäädännölliset ja hallinnolliset toimenpiteet pannakseen 1 artiklan 9 alakohdassa tarkoitetut säännökset täytäntöön viimeistään 1 päivänä tammikuuta 1997.3. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset komissiolle kirjallisina.3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.4 artikla Tämä direktiivi on osoitettu kaikille jäsenvaltioille.Tehty Luxemburgissa 10 päivänä huhtikuuta 1995.Neuvoston puolestaA. JUPPÉPuheenjohtaja(1) EYVL N:o L 145, 13.6.1977, s. 1, direktiivi sellaisena kuin se on viimeksi muutettuna direktiivillä 94/76/EY (EYVL N:o L 365, 31.12.1994, s. 53)(2) EYVL N:o L 384, 30.12.1992, s. 47


Avis juridique important

|

31978L0583

Yhdeksäs neuvoston direktiivi 78/583/ETY, annettu 26 päivänä kesäkuuta 1978, jäsenvaltioiden liikevaihtoverolainsäädännön yhdenmukaistamisesta

Virallinen lehti nro L 194 , 19/07/1978 s. 0016 - 0016 Suomenk. erityispainos Alue 9 Nide 1 s. 0071  Kreikank. erityispainos: Luku 09 Nide 1 s. 0096  Ruotsink. erityispainos Alue 9 Nide 1 s. 0071  Espanjank. erityispainos: Luku 09 Nide 1 s. 0102  Portugalink. erityispainos: Luku 09 Nide 1 s. 0102

YHDEKSÄS NEUVOSTON DIREKTIIVI,annettu 26 päivänä kesäkuuta 1978,jäsenvaltioiden liikevaihtoverolainsäädännön yhdenmukaistamisesta (78/583/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 99 ja 100 artiklan,ottaa huomioon komission ehdotuksen,ottaa huomioon edustajakokouksen lausunnon(),ottaa huomioon talous- ja sosiaalikomitean lausunnon(),sekä katsoo, ettäjäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä: yhdenmukainen määräytymisperuste 17 päivänä toukokuuta 1977 annetun kuudennen neuvoston direktiivin 77/388/ETY() 1 artiklan mukaan direktiivi on pantava täytäntöön jäsenvaltioissa viimeistään 1 päivänä tammikuuta 1978,direktiivissä 77/388/ETY vahvistetaan yhteiset säännökset kaikille aloille, joilla arvonlisäveroa sovelletaan; jäsenvaltioiden on useissa tapauksissa määrättävä näiden säännösten soveltamisen edellytyksistä; direktiivin 77/388/ETY soveltamisalan laajuuden ja siten siihen liittyvien kansallisten säännösten suuren lukumäärän vuoksi useat jäsenvaltiot eivät ole ajoissa voineet toteuttaa direktiivin 77/388/ETY noudattamiseksi tarvittavia mukautuksia; nämä jäsenvaltiot eivät siten ole voineet saattaa loppuun arvonlisäverolainsäädäntönsä mukauttamiseksi tarvittavia lainsäädäntömenettelyjä säädetyssä määräajassa, jakyseiset jäsenvaltiot pyytävät direktiivin 77/388/ETY täytäntöönpanon määräajan pidentämistä; tällöin määräajan pidentäminen enintään 12 kuukaudella riittäisi,ON ANTANUT TÄMÄN DIREKTIIVIN:1 artiklaPoiketen siitä, mitä direktiivin 77/388/ETY 1 artiklassa säädetään, Tanskalle, Saksan liittotasavallalle, Ranskalle, Irlannille, Italialle, Luxemburgille ja Alankomaille annetaan lupa panna mainittu direktiivi täytäntöön viimeistään 1 päivänä tammikuuta 1979.2 artiklaTämä direktiivi on osoitettu Tanskalle, Saksan liittotasavallalle, Ranskalle, Irlannille, Italialle, Luxemburgille ja Alankomaille.Tehty Luxemburgissa 26 päivänä kesäkuuta 1978.Neuvoston puolestaPuheenjohtajaK. B. ANDERSEN() EYVL N:o C 163, 10.7.1978, s. 68() Lausunto annettu 20/21 päivänä kesäkuuta 1978.() EYVL N:o L 145, 13.6.1977, s. 1


title: Euroopan parlamentin ja neuvoston direktiivi 2008/46/EY, annettu 23 päivänä huhtikuuta 2008 , terveyttä ja turvallisuutta koskevista vähimmäisvaatimuksista työntekijöiden suojelemiseksi altistumiselta fysikaalisista tekijöistä (sähkömagneettiset kentät) aiheutuville riskeille annetun direktiivin 2004/40/EY muuttamisesta (kahdeksastoista direktiivin 89/391/ETY 16 artiklan 1 kohdassa tarkoitettu erityisdirektiivi)

text:
               26.4.2008

               FI

               Euroopan unionin virallinen lehti

               L 114/88

      EUROOPAN PARLAMENTIN JA NEUVOSTON DIREKTIIVI 2008/46/EY,
   annettu 23 päivänä huhtikuuta 2008,
   terveyttä ja turvallisuutta koskevista vähimmäisvaatimuksista työntekijöiden suojelemiseksi altistumiselta fysikaalisista tekijöistä (sähkömagneettiset kentät) aiheutuville riskeille annetun direktiivin 2004/40/EY muuttamisesta (kahdeksastoista direktiivin 89/391/ETY 16 artiklan 1 kohdassa tarkoitettu erityisdirektiivi)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan yhteisön perustamissopimuksen ja erityisesti sen 137 artiklan 2 kohdan,
   ottavat huomioon komission ehdotuksen,
   ottavat huomioon Euroopan talous- ja sosiaalikomitean lausunnon (1),
   ovat kuulleet alueiden komiteaa,
   noudattavat perustamissopimuksen 251 artiklassa määrättyä menettelyä (2),
   sekä katsovat seuraavaa:

               (1)

               Euroopan parlamentin ja neuvoston direktiivissä 2004/40/EY (3) vahvistetaan terveyttä ja turvallisuutta koskevat vähimmäisvaatimukset työntekijöiden suojelemiseksi altistumiselta sähkömagneettisista kentistä aiheutuville riskeille. Mainitun direktiivin 13 artiklan 1 kohdassa säädetään, että jäsenvaltioiden on saatettava direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä huhtikuuta 2008.

               (2)

               Direktiivissä 2004/40/EY säädetään toiminta-arvoista ja raja-arvoista, jotka perustuvat kansainvälisen ionisoimattoman säteilyn komitean (ICNIRP) suosituksiin. Direktiivin hyväksymisen jälkeen on julkistettu ja toimitettu Euroopan parlamentille, neuvostolle ja komissiolle tiedoksi uusia tieteellisiä tutkimuksia, jotka koskevat elektromagneettiselle säteilylle altistumisten vaikutuksia terveyteen. Kansainvälinen ionisoimattoman säteilyn komitea tarkastelee parhaillaan kyseisten tutkimusten tuloksia osana suositustensa uudelleentarkastelua, ja Maailman terveysjärjestö tarkastelee niitä ympäristöhygieniaa koskevien kriteerien tarkistamisen yhteydessä. Uudet suositukset on määrä julkaista vuoden 2008 loppuun mennessä, ja ne voivat sisältää tekijöitä, jotka antavat aiheen toiminta-arvojen ja raja-arvojen merkittäviin muutoksiin.

               (3)

               Tässä tilanteessa on tarpeen tarkastella perusteellisesti uudelleen direktiivin 2004/40/EY täytäntöönpanon mahdollisia vaikutuksia lääketieteelliseen kuvaukseen perustuvien lääketieteellisten menettelyjen käyttöön ja tiettyjen teollisuudenalojen toimintaan. Komissio on käynnistänyt tutkimuksen, jossa tilannetta arvioidaan välittömästi ja määrällisesti lääketieteellisen kuvauksen osalta. On tarpeen ottaa huomioon kyseisen tutkimuksen tulokset, joiden odotetaan valmistuvan vuoden 2008 alussa, sekä jäsenvaltioissa käynnistettyjen samankaltaisten tutkimusten tulokset, jotta varmistetaan tasapaino työntekijöille aiheutuvien mahdollisten riskien ehkäisyn ja asianomaisten lääketieteellisten tekniikoiden tehokkaasta käytöstä saatavien etujen välillä.

               (4)

               Direktiivin 2004/40/EY 3 artiklan 3 kohdassa säädetään, että arvioitaessa, mitattaessa ja/tai laskettaessa työntekijöiden altistumista sähkömagneettisille kentille noudatetaan Euroopan sähkötekniikan standardointikomitean (CENELEC) yhdenmukaistettuja eurooppalaisia standardeja. On aiheellista ottaa huomioon kyseiset yhdenmukaistetut standardit, jotka ovat olennaisen tärkeitä direktiivin yhdenmukaisen soveltamisen varmistamiseksi ja joiden on määrä valmistua vuonna 2008.

               (5)

               Kyseisten uusien tietojen saamiseksi ja analysoimiseksi sekä uuden direktiiviehdotuksen laatimiseksi ja hyväksymiseksi vaadittavan ajan vuoksi on perusteltua lykätä määräaikaa, johon mennessä direktiivi 2004/40/EY on saatettava osaksi kansallista lainsäädäntöä,

         OVAT ANTANEET TÄMÄN DIREKTIIVIN:
   1 artikla
   Korvataan direktiivin 2004/40/EY 13 artiklan 1 kohdan ensimmäinen alakohta seuraavasti:

      ”1.   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä huhtikuuta 2012. Niiden on ilmoitettava tästä komissiolle viipymättä.”

   2 artikla
   Tämä direktiivi tulee voimaan päivänä, jona se julkaistaan Euroopan unionin virallisessa lehdessä.
   3 artikla
   Tämä direktiivi on osoitettu kaikille jäsenvaltioille.

      Tehty Strasbourgissa 23 päivänä huhtikuuta 2008.

            Euroopan parlamentin puolesta

            Puhemies

         H.-G. PÖTTERING

            Neuvoston puolesta

            Puheenjohtaja

         J. LENARČIČ

      (1)  Lausunto annettu 12. maaliskuuta 2008 (ei vielä julkaistu virallisessa lehdessä).

      (2)  Euroopan parlamentin lausunto, annettu 19. helmikuuta 2008 (ei vielä julkaistu virallisessa lehdessä), ja neuvoston päätös, tehty 7. huhtikuuta 2008.

      (3)  EUVL L 159, 30.4.2004, s. 1 (oikaisu EUVL L 184, 24.5.2004, s. 1). Direktiivi sellaisena kuin se on muutettuna direktiivillä 2007/30/EY (EUVL L 165, 27.6.2007, s. 21).


title: Komission direktiivi 2011/79/EU, annettu 20 päivänä syyskuuta 2011 , Euroopan parlamentin ja neuvoston direktiivin 98/8/EY muuttamisesta fiproniilin lisäämiseksi tehoaineena liitteeseen I  ETA:n kannalta merkityksellinen teksti

text:
               21.9.2011

               FI

               Euroopan unionin virallinen lehti

               L 243/10

         KOMISSION DIREKTIIVI 2011/79/EU,
   annettu 20 päivänä syyskuuta 2011,
   Euroopan parlamentin ja neuvoston direktiivin 98/8/EY muuttamisesta fiproniilin lisäämiseksi tehoaineena liitteeseen I
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon biosidituotteiden markkinoille saattamisesta 16 päivänä helmikuuta 1998 annetun Euroopan parlamentin ja neuvoston direktiivin 98/8/EY (1) ja erityisesti sen 16 artiklan 2 kohdan toisen alakohdan,
   sekä katsoo seuraavaa:

               (1)

               Biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY 16 artiklan 2 kohdassa tarkoitetun kymmenvuotisen työohjelman toisesta vaiheesta 4 päivänä joulukuuta 2007 annetussa komission asetuksessa (EY) N:o 1451/2007 (2) vahvistetaan luettelo tehoaineista, jotka on arvioitava sen selvittämiseksi, olisiko ne mahdollisesti lisättävä direktiivin 98/8/EY liitteeseen I, IA tai IB. Luettelossa on mukana fiproniili, jota käytetään tuotetyypissä 18 (hyönteis- ja punkkimyrkyt sekä muiden niveljalkaisten torjuntaan käytettävät tuotteet), sellaisena kuin se on määritelty direktiivin liitteessä V.

               (2)

               Asetuksen (EY) N:o 1451/2007 perusteella on arvioitu direktiivin 98/8/EY 11 artiklan 2 kohdan mukaisesti fiproniilin käyttöä tuotetyypissä 18.

               (3)

               Ranska, joka oli nimetty esitteleväksi jäsenvaltioksi, toimitti komissiolle 6 päivänä helmikuuta 2009 toimivaltaisen viranomaisen kertomuksen sekä suosituksen asetuksen (EY) N:o 1451/2007 14 artiklan 4 ja 6 kohdan mukaisesti.

               (4)

               Jäsenvaltiot ja komissio tarkastelivat toimivaltaisen viranomaisen kertomusta. Biosidivalmisteita käsittelevä pysyvä komitea sisällytti tarkastelun tulokset arviointikertomukseen asetuksen (EY) N:o 1451/2007 15 artiklan 4 kohdan mukaisesti 6 päivänä toukokuuta 2011.

               (5)

               Arviointikertomuksesta käy ilmi, että hyönteisten torjunta-aineina käytettävien fiproniilia sisältävien biosidituotteiden voidaan odottaa täyttävän direktiivin 98/8/EY 5 artiklassa säädetyt vaatimukset. Siksi on aiheellista lisätä fiproniili kyseisen direktiivin liitteeseen I.

               (6)

               Kaikkia mahdollisia käyttötarkoituksia ei ole arvioitu EU:n tason arvioinnissa, jossa käsiteltiin ainoastaan ammattikäyttöä sisätiloissa, joihin ihmisillä ja kotieläimillä ei yleensä ole pääsyä aineen käytön jälkeen. Jäsenvaltioiden olisi siksi tarkasteltava sellaisia käyttötarkoituksia tai altistusskenaarioita sekä sellaisia ympäristön osille ja väestölle aiheutuvia riskejä, joita ei ole tarkasteltu edustavasti riskinarvioinnissa unionin tasolla, ja myöntäessään tuotteille lupia varmistettava, että toteutetaan asianmukaisia toimia tai asetetaan erityisehtoja, jotta todetut riskit voidaan vähentää hyväksyttävälle tasolle.

               (7)

               Tämän direktiivin säännöksiä olisi sovellettava samaan aikaan kaikissa jäsenvaltioissa, jotta varmistetaan tehoainetta fiproniili sisältävien biosidituotteiden yhtäläinen kohtelu unionin markkinoilla ja myös jotta helpotetaan biosidituotteiden markkinoiden moitteetonta toimintaa yleisesti.

               (8)

               Olisi sallittava kohtuullinen siirtymäaika ennen tehoaineen sisällyttämistä direktiivin 98/8/EY liitteeseen I, jotta jäsenvaltiot ja asianomaiset osapuolet voivat valmistautua uusiin vaatimuksiin ja varmistaa, että asiakirjat valmistelleet hakijat voivat hyötyä täysimääräisesti kymmenen vuoden tietosuojakaudesta, joka direktiivin 98/8/EY 12 artiklan 1 kohdan c alakohdan ii alakohdan mukaisesti alkaa siitä päivästä, jona tehoaine sisällytetään liitteeseen.

               (9)

               Kun tehoaine on sisällytetty liitteeseen, olisi jäsenvaltioille varattava kohtuullinen aika direktiivin 98/8/EY 16 artiklan 3 kohdan panemiseksi täytäntöön.

               (10)

               Sen vuoksi direktiiviä 98/8/EY olisi muutettava vastaavasti.

               (11)

               Tässä direktiivissä säädetyt toimenpiteet ovat biosidivalmisteita käsittelevän pysyvän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 98/8/EY liite I tämän direktiivin liitteen mukaisesti.
   2 artikla
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä syyskuuta 2012.
   Jäsenvaltioiden on sovellettava näitä säännöksiä 1 päivästä lokakuuta 2013.
   Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 20 päivänä syyskuuta 2011.

            Komission puolesta

         José Manuel BARROSO

            Puheenjohtaja

      (1)  EUVL L 123, 24.4.1998, s. 1.

      (2)  EUVL L 325, 11.12.2007, s. 3.

      LIITE
      Lisätään direktiivin 98/8/EY liitteeseen I seuraava kohta:

                     Nro

                     Yleisnimi

                     IUPAC-nimi
                     Tunnistenumerot

                     Markkinoille saatettavassa biosidituotteessa käytettävän tehoaineen vähimmäis-puhtaus

                     Päivä, jona tehoaine sisällytetään liitteeseen

                     Määräaika 16 artiklan 3 kohdan noudattamiselle (lukuun ottamatta tuotteita, jotka sisältävät useampaa kuin yhtä tehoainetta; näiden valmisteiden osalta sovelletaan 16 artiklan 3 kohdan noudattamista varten määräaikaa, joka on vahvistettu viimeisimmässä niistä päätöksistä, jotka koskevat tuotteessa käytettävien tehoaineiden sisällyttämistä liitteeseen)

                     Päivä, jona liitteeseen sisällyt-täminen lakkaa

                     Tuote-tyyppi

                     Erityissäännökset (1)

                     ”47

                     fiproniili

                     (±)-5-amino-1-(2,6-dikloori-α,α,α-trifluori-p-tolyyli)-4-trifluorimetyylisulfinyyli-pyratsoli-3-karbonitriili (1:1)
                     EY-numero: 424-610-5
                     CAS-numero: 120068-37-3

                     950 g/kg

                     1. lokakuuta 2013

                     30. syyskuuta 2015

                     30. syyskuuta 2023

                     18

                     EU:n tason arvioinnissa käsiteltiin ainoastaan ammattikäyttöä sisätiloissa, joihin ihmisillä ja kotieläimillä ei yleensä ole pääsyä aineen käytön jälkeen. Arvioidessaan tuotetta koskevaa lupahakemusta 5 artiklan ja liitteen VI mukaisesti jäsenvaltioiden on, jos se on tarkoituksenmukaista kyseisen tuotteen osalta arvioitava sellaisia käyttötarkoituksia tai altistusskenaarioita ja sellaisia ympäristön osille ja väestölle aiheutuvia riskejä, joita ei ole arvioitu edustavasti unionin tason riskinarvioinnissa.”

         (1)  Liitteeseen VI sisältyvien yleisten periaatteiden noudattamista varten arviointikertomusten sisältö ja päätelmät asetetaan saataville komission internetsivustolle osoitteessa: http://ec.europa.eu/comm/environment/biocides/index.htm


Avis juridique important

|

31988L0182

Neuvoston direktiivi 88/182/ETY, annettu 22 päivänä maaliskuuta 1988, teknisiä standardeja ja määräyksiä koskevien tietojen toimittamisessa noudatettavasta menettelystä annetun direktiivin 83/189/ETY muuttamisesta

Virallinen lehti nro L 081 , 26/03/1988 s. 0075 - 0076 Suomenk. erityispainos Alue 13 Nide 17 s. 0036  Ruotsink. erityispainos Alue 13 Nide 17 s. 0036

NEUVOSTON DIREKTIIVI,annettu 22 päivänä maaliskuuta 1988,teknisiä standardeja ja määräyksiä koskevien tietojen toimittamisessa noudatettavasta menettelystä annetun direktiivin 83/189/ETY muuttamisesta (88/182/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 100 a, 213 ja 43 artiklan,ottaa huomioon komission ehdotuksen(1),toimii yhdessä Euroopan parlamentin kanssa(2),ottaa huomioon talous- ja sosiaalikomitean lausunnon(3),sekä katsoo, ettäon tärkeää toteuttaa toimenpiteet sisämarkkinoiden asteittaiseksi toteuttamiseksi 31 joulukuuta 1992 mennessä; sisämarkkinat käsittävät alueen, jolla ei ole sisäisiä rajoja ja jossa tavaroiden, henkilöiden, palvelujen ja pääoman vapaa liikkuvuus taataan,direktiivin 83/189/ETY(4) täytäntöönpanosta saadut kokemukset osoittavat, että tietyt muutokset olisivat tarpeellisia direktiivin vaikuttavuuden lisäämiseksi uusien kaupan esteiden muodostumista estävänä ja siten tavaroiden vapaata liikkuvuutta yhteisössä edistävänä välineenä,direktiivin 83/189/ETY 5 artiklalla perustettua pysyvää komiteaa olisi kuultava direktiivin 6 artiklan 3 kohdassa tarkoitetuista standardointiehdotuksia koskevista pyynnöistä, jakansallisten toimenpiteiden käyttöönottaminen ei saa vaarantaa komission samaa alaa koskevien ehdotusten hyväksymistä neuvostossa; sen vuoksi on tarpeen säätää edellä tarkoitettujen ehdotusten antamispäivästä voimaan tuleva 12 kuukauden odotusaika, jonka aikana jäsenvaltioiden on oltava antamatta teknisiä määräyksiä kyseiseltä alalta,ON ANTANUT TÄMÄN DIREKTIIVIN:1 artikla Muutetaan direktiiviä 83/189/ETY seuraavasti:1. Lisätään johdantokappale viidennen johdantokappaleen jälkeen seuraavasti:"asianomaisen jäsenvaltion on otettava nämä muutokset huomioon laatiessaan suunniteltua toimenpidettä koskevan lopullisen tekstin sanamuotoa,".2. Lisätään 1 artiklan 1 alakohtaan:"sekä perustamissopimuksen 38 artiklan 1 kohdassa tarkoitettuja maataloustuotteita ja elintarvikkeena ja eläinten ravintona käytettäviä tuotteita sekä direktiivin 65/65/ETY(¹), sellaisena kuin se on viimeksi muutettuna direktiivillä 87/21/ETY(²), 1 artiklassa tarkoitettuja lääkkeitä koskevat tuotantotavat ja -menetelmät.(¹) EYVL N:o 22, 9.2.1965, s. 369/65(²) EYVL N:o L 15, 15.1.1987, s. 36".3. Korvataan 1 artiklan 7 alakohta seuraavasti:"7. `tuotteella` kaikkia teollisesti valmistettuja tuotteita ja kaikkia maataloustuotteita.".4. Lisätään 6 artiklan 3 kohtaan seuraava luetelmakohta:"- määrittää alat, joilla yhdenmukaistaminen vaikuttaa tarpeelliselta, ja jos aihetta ilmenee, toteuttaa tarvittavan yhdenmukaistamisen tietyllä alalla."5. Lisätään 6 artiklan 4 kohtaan alakohta seuraavasti:"e) edellä 3 kohdan ensimmäisessä luetelmakohdassa tarkoitetuista standardointielimille esitetyistä pyynnöistä."6. Lisätään 8 artiklan 1 kohdan ensimmäinen alakohdan loppuun:"Jäsenvaltioiden on tarvittaessa toimitettava samanaikaisesti ehdotukseen pääasiallisesti ja suoraan liittyvät säädös- ja määräystekstit, jos niiden tunteminen on tarpeen teknistä määräystä koskevan ehdotuksen vaikutusten arvioimiseksi.".7. Korvataan 8 artiklan 1 kohdan toinen alakohta seuraavasti:"Komissio ilmoittaa muille jäsenvaltioille vastaanottamansa ehdotukset välittömästi; se voi myös toimittaa ehdotuksen 5 artiklassa tarkoitetulle komitealle ja tarvittaessa kyseisestä alasta vastuussa olevalle komitealle lausuntoa varten.".8. Muutetaan 9 artiklaa seuraavasti:a) korvataan 1 kohdassa ilmaisu, "tämän kuitenkaan rajoittamatta 2 kohdan soveltamista" ilmaisulla "tämän kuitenkaan rajoittamatta 2 ja 2 a kohdan soveltamista";b) lisätään 1 kohdan loppuun:"Asianomaisen jäsenvaltion on annettava komissiolle kertomus toimenpiteistä, jotka se aikoo toteuttaa sellaisten yksityiskohtaisten lausuntojen johdosta. Komissio esittää näistä toimenpiteistä huomautuksensa.";c) lisätään seuraava kohta:"2 a. Jos komissio toteaa, että 8 artiklan 1 kohdassa tarkoitettu tiedoksianto liittyy neuvostolle annetun direktiivi- tai asetusehdotukseen sisältyvään aiheeseen, se ilmoittaa tästä asianomaiselle jäsenvaltiolle kolmen kuukauden kuluessa tiedoksiannon vastaanottamisesta.Jäsenvaltioiden on oltava antamatta teknisiä määräyksiä komission ennen 8 artiklan 1 kohdassa säädettyä tiedonantoa antaman direktiivi- tai asetusehdotuksen soveltamisalalta 12 kuukauden ajan ehdotuksen antamisesta.Tämän artiklan 1 ja 2 kohdan sekä 2 kohdan a alakohdan soveltaminen ei voi olla kumulatiivista.";d) Korvataan 3 kohta seuraavasti:"3. Mitä 1 ja 2 kohdassa sekä 2 kohdan a alakohdassa säädetään, ei sovelleta, jos jäsenvaltio joutuu yleisen terveyden tai turvallisuuden taikka eläinten tai kasvien terveyden ja elämän suojelemiseen liittyvistä kiireellisistä syistä laatimaan teknisiä määräyksiä hyvin lyhyessä ajassa saadakseen ne heti annetuiksi ja otetuiksi käyttöön ehtimättä soveltaa minkäänlaista kuulemismenettelyä. Jäsenvaltioiden on 8 artiklassa tarkoitetussa tiedonannossa perusteltava toimenpiteidensä kiireellisyys. Komissio toteuttaa tarvittavat toimenpiteet, jos tätä menettelyä käytetään väärin.".9. Korvataan 10 artikla seuraavasti:"10 artiklaEdellä 8 ja 9 artiklaa ei sovelleta, jos jäsenvaltiot noudattavat yhteisön direktiiveistä ja asetuksista johtuvia velvoitteitaan; sama koskee sellaisista kansainvälisistä sopimuksista johtuvia velvoitteita, joiden seurauksena yhteisössä vahvistetaan yhdenmukaiset tekniset eritelmät.".10. Lisätään 11 artiklaan alakohta seuraavasti:"Komissio antaa vuosittain kertomuksen Euroopan parlamentille tämän direktiivin soveltamisen tuloksista.".2 artikla 1. Jäsenvaltioiden on toteutettava tämän direktiivin noudattamisen edellyttämät toimenpiteet 1 päivään tammikuuta 1989 mennessä. Niiden on ilmoitettava tästä komissiolle viipymättä.2. Jäsenvaltioiden on huolehdittava, että ne toimittavat tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.3 artikla Tämä direktiivi on osoitettu kaikille jäsenvaltioille.Tehty Brysselissä 22 maaliskuuta 1988.Neuvoston puolestaPuheenjohtajaM. BANGEMANN(1) EYVL N:o C 71, 19.3.1987, s. 12 ja EYVL N:o C 3, 7.1.1988, s. 6(2) EYVL N:o C 345, 21.12.1987 ja 10 päivänä helmikuuta 1988 tehty päätös(3) EYVL N:o C 319, 30.11.1987, s. 20(4) EYVL N:o L 109, 26.4.1983, s. 8


title: Komission direktiivi 2009/118/EY, annettu 9 päivänä syyskuuta 2009 , kasveille tai kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä annetun neuvoston direktiivin 2000/29/EY liitteiden II–V muuttamisesta

text:
               10.9.2009

               FI

               Euroopan unionin virallinen lehti

               L 239/51

      KOMISSION DIREKTIIVI 2009/118/EY,
   annettu 9 päivänä syyskuuta 2009,
   kasveille tai kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä annetun neuvoston direktiivin 2000/29/EY liitteiden II–V muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 14 artiklan toisen alakohdan c ja d alakohdan,
   on kuullut asianomaisia jäsenvaltioita,
   sekä katsoo seuraavaa:

               (1)

               Direktiivissä 2000/29/EY säädetään tiettyjen alueiden tunnustamisesta suojelluiksi alueiksi.

               (2)

               Tietyt Itävallan alueet ja alueiden osat tunnustettiin väliaikaisesti suojelluiksi alueiksi Erwinia amylovora (Burr.) Winsl. et al. organismin osalta komission asetuksella (EY) N:o 690/2008 (2). Itävalta on toimittanut tietoja, jotka osoittavat Erwinia amylovora (Burr.) Winsl. et al organismia esiintyvän nykyisin sen alueella. Siksi kyseisiä alueita ja alueiden osia ei pitäisi enää tunnustaa suojelluiksi alueiksi.

               (3)

               Kreikassa Kreeta ja Lesvos tunnustettiin suojelluiksi alueiksi Cryphonectria parasitica (Murrill) Barr organismin osalta. Kreikka on toimittanut tietoja, jotka osoittavat Cryphonectria parasitica (Murrill) Barr. organismia esiintyvän nykyisin kyseisillä alueilla. Kreetaa ja Lesvosta ei siksi pitäisi enää tunnustaa kyseisen haitallisen organismin osalta suojelluiksi alueiksi.

               (4)

               Aiempien muutosten vuoksi jotkin direktiivin 2000/29/EY liitteen IV keskinäiset viittaukset sekä viittaus suojeltuun alueeseen ovat vanhentuneet, ja ne tulisi poistaa.

               (5)

               Joitakin yhdistetyn nimikkeistön puuta ja puusta valmistettua tavaraa koskevia koodeja on muutettu komission asetuksella (EY) N:o 1031/2008 (3). Direktiivi 2000/29/EY on tarpeen mukauttaa kyseiseen tekniseen kehitykseen.

               (6)

               Sen vuoksi direktiivin 2000/29/EY liitteet II–V olisi muutettava.

               (7)

               Tässä direktiivissä säädetyt toimenpiteet ovat pysyvän kasvinsuojelukomitean lausunnon mukaiset,

         ON ANTANUT TÄMÄN DIREKTIIVIN:
   1 artikla
   Muutetaan direktiivin 2000/29/EY liitteet II–V tämän direktiivin liitteen mukaisesti.
   2 artikla
   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä marraskuuta 2009. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Niiden on sovellettava näitä säännöksiä 1 päivästä joulukuuta 2009.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 9 päivänä syyskuuta 2009.

            Komission puolesta

         Androulla VASSILIOU

            Komission jäsen

      (1)  EYVL L 169, 10.7.2000, s. 1.

      (2)  EUVL L 193, 22.7.2008, s. 1.

      (3)  EUVL L 291, 31.10.2008, s. 1.

      LIITE
      Muutetaan direktiivin 2000/29/EY liitteet II–V seuraavasti:

                  1)

                  Muutetaan liitteessä II oleva B osa seuraavasti:

                              a)

                              Poistetaan otsakkeen b alla olevan 2 kohdan kolmannesta sarakkeesta ”Suojattu alue (Suojatut alueet)” ilmaisu ”A (Burgenland, Kärnten, Niederösterreich, Tiroli (Lienzin hallinnollinen alue), Steiermark ja Wien),”.

                              b)

                              Poistetaan otsakkeen c alla olevan 0.1 kohdan kolmannesta sarakkeesta ”Suojattu alue (Suojatut alueet)” ilmaisu ”EL, (Kreeta, Lesvos),”.

                  2)

                  Muutetaan liitteessä III oleva B osa seuraavasti:

                              a)

                              Poistetaan 1 kohdan toisesta sarakkeesta ”Suojattu alue (Suojatut alueet)” ilmaisu ”A (Burgenland, Kärnten, Niederösterreich, Tiroli (Lienzin hallinnollinen alue), Steiermark ja Wien),”.

                              b)

                              Poistetaan 2 kohdan toisesta sarakkeesta ”Suojattu alue (Suojatut alueet)” ilmaisu ”A (Burgenland, Kärnten, Niederösterreich, Tiroli (Lienzin hallinnollinen alue), Steiermark ja Wien),”.

                  3)

                  Muutetaan liite IV seuraavasti:

                              a)

                              Muutetaan A osa seuraavasti:

                                          i)

                                          Poistetaan I jakson 16.5 kohdan toisen sarakkeen ”Erityisvaatimukset” ensimmäisestä virkkeestä ilmaisu ”liitteessä III olevan B osan 2 ja 3 kohdassa ja”.

                                          ii)

                                          Poistetaan I jakson 46 kohdan toisen sarakkeen ”Erityisvaatimukset” ensimmäisestä virkkeestä numero ”45,”.

                              b)

                              Muutetaan B osa seuraavasti:

                                          i)

                                          Korvataan 1, 2, 3, 4, 5 ja 6 kohdan toisen sarakkeen ”Erityisvaatimukset” ensimmäisessä virkkeessä ilmaisu ”liitteessä IV olevan A osan I jakson 1.1, 1.2, 1.3, 1.4, 1.5 ja 7 kohdassa” ilmaisulla ”liitteessä IV olevan A osan I jakson 1.1, 1.2, 1.3, 1.4, 1.5, 1.6 ja 1.7 kohdassa”.

                                          ii)

                                          Poistetaan 6.3 ja 14.9 kohdan kolmannesta sarakkeesta ”Suojattu alue (Suojatut alueet)” ilmaisu ”EL, (Kreeta, Lesvos),”.

                                          iii)

                                          Poistetaan 14.9 kohdan kolmannesta sarakkeesta ”Suojattu alue (Suojatut alueet)” ilmaisu ”DK,”.

                                          iv)

                                          Poistetaan 21 kohdan kolmannesta sarakkeesta ”Suojattu alue (Suojatut alueet)” ilmaisu ”A (Burgenland, Kärnten, Niederösterreich, Tiroli (Lienzin hallinnollinen alue), Steiermark ja Wien),”.

                                          v)

                                          Poistetaan 21.3 kohdan kolmannesta sarakkeesta ”Suojattu alue (Suojatut alueet)” ilmaisu ”A (Burgenland, Kärnten, Niederösterreich, Tiroli (Lienzin hallinnollinen alue), Steiermark ja Wien),”.

                  4)

                  Muutetaan liite V seuraavasti:

                              a)

                              Korvataan A osan I kohdan 1.7 alakohdan b alakohdan taulukon ensimmäisessä sarakkeessa ”CN-koodi” oleva koodi ”ex 4401 30 90” koodilla ”ex 4401 30 80”.

                              b)

                              Korvataan B osan I kohdan 6 alakohdan b alakohdan neljäs luetelmakohta

                                          ”4401 30 10

                                          Sahanpuru”

                                    Tekstillä

                                          ”ex 4401 30 40

                                          Sahanpuru, ei kuitenkaan pölkyiksi, briketeiksi, rakeiksi tai niiden kaltaiseen muotoon yhteenpuristettu”

                              c)

                              Korvataan B osan I kohdan 6 alakohdan b alakohdan taulukon ensimmäisessä sarakkeessa ”CN-koodi” oleva koodi ”ex 4401 30 90” koodilla ”ex 4401 30 80”.


title: Euroopan parlamentin ja neuvoston direktiivi 2004/40/EY, annettu 29 päivänä huhtikuuta 2004, terveyttä ja turvallisuutta koskevista vähimmäisvaatimuksista työntekijöiden suojelemiseksi altistumiselta fysikaalisista tekijöistä (sähkömagneettiset kentät) aiheutuville riskeille (kahdeksastoista direktiivin 89/391/ETY 16 artiklan l kohdassa tarkoitettu erityisdirektiivi)

text:
30.4.2004           FI           Euroopan unionin virallinen lehti                           L 159/ 1
_______________________________________________________________________________
                                                     I
                                     (Säädökset, jotka on julkaistava)
          EUROOPAN PARLAMENTIN JA NEUVOSTON DIREKTIIVI 2004/40/EY,
                                 annettu 29 päivänä huhtikuuta 2004,
                     terveyttä ja turvallisuutta koskevista vähimmäisvaatimuksista
                  työntekijöiden suojelemiseksi altistumiselta fysikaalisista tekijöistä
                            (sähkömagneettiset kentät) aiheutuville riskeille
     (kahdeksastoista direktiivin 89/391/ETY 16 artiklan 1 kohdassa tarkoitettu erityisdirektiivi)
EUROOPAN PARLAMENTTI JA EUROOPAN UNIONIN NEUVOSTO, jotka
ottavat huomioon Euroopan yhteisön perustamissopimuksen ja erityisesti sen 137 artiklan 2 kohdan,
ottavat huomioon komission ehdotuksen1, jonka se on tehnyt työturvallisuuden, työhygienian ja
työterveyden neuvoa-antavaa komiteaa kuultuaan,
ottavat huomioon Euroopan talous- ja sosiaalikomitean lausunnon2,
ovat kuulleet alueiden komiteaa,
noudattavat perustamissopimuksen 251 artiklassa määrättyä menettelyä3,
1
       EYVL C 77, 18.3.1993, s. 12 ja EYVL C 230, 19.8.1994, s. 3.
2
       EYVL C 249, 13.9.1993, s. 28.
3
       Euroopan parlamentin lausunto, annettu 20. huhtikuuta 1994 (EYVL C 128, 9.5.1994, s. 146)
       ja vahvistettu 16. syyskuuta 1999 (EYVL C 54, 25.2.2000, s. 75), neuvoston yhteinen kanta,
       vahvistettu 18. joulukuuta 2003 (EUVL C 66 E, 16.3.2004, s. 1), Euroopan parlamentin kanta,
       vahvistettu 30. maaliskuuta 2004 (ei vielä julkaistu virallisessa lehdessä), ja neuvoston päätös,
       tehty 7. huhtikuuta 2004.
 ---pagebreak--- 30.4.2004           FI           Euroopan unionin virallinen lehti                             L 159/ 2
_______________________________________________________________________________
sekä katsovat seuraavaa:
1)    Perustamissopimuksen mukaan neuvosto voi antaa direktiivein säännökset
      vähimmäisvaatimuksista, joilla edistetään erityisesti työympäristön parantamista, taatakseen
      näin korkeatasoisemman työntekijöiden terveyden ja turvallisuuden suojelun. Näitä
      direktiivejä säädettäessä on vältettävä asettamasta sellaisia hallinnollisia, taloudellisia ja
      oikeudellisia rasituksia, jotka vaikeuttaisivat pienten ja keskisuurten yritysten perustamista
      taikka haittaisivat niiden kehitystä.
2)    Työntekijöiden sosiaalisia perusoikeuksia koskevan yhteisön peruskirjan soveltamiseen
      liittyvästä toimintaohjelmasta annetun komission tiedonannon mukaisesti on asetettava
      turvallisuutta ja terveyttä koskevia vähimmäisvaatimuksia työntekijöiden altistumiselle
      fysikaalisista tekijöistä johtuville riskeille. Euroopan parlamentti antoi syyskuussa 1990
      toimintaohjelmasta päätöslauselman1, jossa kehotettiin komissiota laatimaan erityisdirektiivi
      meluun, tärinään ja muihin työpaikan fysikaalisiin tekijöihin liittyvistä vaaroista.
3)    Euroopan parlamentti ja neuvosto antoivat ensimmäisenä toimenpiteenä 25 päivänä kesäkuuta
      2002 direktiivin 2002/44/EY terveyttä ja turvallisuutta koskevista vähimmäisvaatimuksista
      työntekijöiden suojelemiseksi altistumiselta fysikaalisista tekijöistä (tärinä) aiheutuville
      riskeille (kuudestoista direktiivin 89/391/ETY 16 artiklan 1 kohdassa tarkoitettu
      erityisdirektiivi)2. Tämän jälkeen Euroopan parlamentti ja neuvosto antoivat 6 päivänä
      helmikuuta 2003 direktiivin 2003/10/EY terveyttä ja turvallisuutta koskevista
      vähimmäisvaatimuksista työntekijöiden suojelemiseksi altistumiselta fysikaalisista tekijöistä
      (melu) aiheutuville riskeille (seitsemästoista direktiivin 89/391/ETY 16 artiklan 1 kohdassa
      tarkoitettu erityisdirektiivi)3.
1
      EYVL C 260, 15.10.1990, s. 167.
2
      EYVL L 177, 6.7.2002, s. 13.
3
      EUVL L 42, 15.2.2003, s. 38.
 ---pagebreak--- 30.4.2004           FI             Euroopan unionin virallinen lehti                           L 159/ 3
_______________________________________________________________________________
4)    Nyt on tarpeen ottaa käyttöön toimenpiteitä, joilla työntekijöitä suojellaan sähkömagneettisiin
      kenttiin liittyviltä riskeiltä, koska ne vaikuttavat työntekijöiden terveyteen ja turvallisuuteen.
      Tässä direktiivissä ei kuitenkaan käsitellä ajallisesti muuttuville sähkökentille,
      magneettikentille ja sähkömagneettisille kentille altistumisen pitkän aikavälin vaikutuksia,
      mahdolliset syöpää aiheuttavat vaikutukset mukaan luettuina, joiden osalta syy-yhteydestä ei
      ole ratkaisevaa tieteellistä näyttöä. Näillä toimenpiteillä pyritään sekä varmistamaan jokaisen
      yksittäisen työntekijän terveys ja turvallisuus että luomaan perusta kaikkien yhteisön
      työntekijöiden vähimmäissuojalle, jotta vältetään mahdollinen kilpailun vääristyminen.
5)    Tässä direktiivissä säädetään vähimmäisvaatimuksista, ja näin ollen jäsenvaltiot voivat pitää
      voimassa tai antaa tiukempia työsuojelumääräyksiä ja erityisesti asettaa alempia toiminta-
      arvoja tai alempia altistumisen raja-arvoja sähkömagneettisten kenttien osalta. Direktiivin
      täytäntöönpano ei saisi olla perusteena jäsenvaltiossa vallitsevan tilanteen heikentämiseen.
6)    Sähkömagneettisilta kentiltä suojautumista koskevan järjestelmän olisi rajoituttava tarpeetonta
      yksityiskohtaisuutta välttäen määrittelemään saavutettavat tavoitteet, noudatettavat periaatteet
      ja sovellettavat perusarvot, jotta jäsenvaltiot voivat soveltaa vähimmäisvaatimuksia samalla
      tavoin.
7)    Sähkömagneettisille kentille altistumista voidaan vähentää tehokkaammin ottamalla
      ehkäisytoimenpiteet huomioon jo työpisteitä suunniteltaessa sekä valitsemalla työvälineet,
      -menettelyt ja -menetelmät siten, että riskejä vähennetään ensisijaisesti jo niiden
      alkulähteessä. Työvälineisiin ja -menetelmiin liittyvillä säännöksillä edistetään siten
      työntekijöiden suojelua.
 ---pagebreak--- 30.4.2004          FI            Euroopan unionin virallinen lehti                           L 159/ 4
_______________________________________________________________________________
8)    Työnantajien olisi toteutettava teknisen kehityksen ja sähkömagneettisille kentille
      altistumisen riskejä koskevaan tieteelliseen tietämykseen perustuvia mukautuksia
      parantaakseen työntekijöiden turvallisuuden ja terveyden suojelua.
9)    Koska tämä direktiivi on toimenpiteistä työntekijöiden turvallisuuden ja terveyden
      parantamisen edistämiseksi työssä 12 päivänä kesäkuuta 1989 annetun neuvoston direktiivin
      89/391/ETY1 16 artiklan 1 kohdassa tarkoitettu erityisdirektiivi, mainittua direktiiviä
      sovelletaan työntekijöiden altistumiseen sähkömagneettisille kentille, tämän kuitenkaan
      rajoittamatta tähän direktiiviin sisältyvien tiukempien ja/tai yksityiskohtaisempien säännösten
      soveltamista.
10)   Tällä direktiivillä edistetään käytännössä sisämarkkinoiden sosiaalisen ulottuvuuden
      toteutumista.
11)   Tämän direktiivin täytäntöönpanemiseksi tarvittavista toimenpiteistä olisi päätettävä
      menettelystä komissiolle siirrettyä täytäntöönpanovaltaa käytettäessä 28 päivänä kesäkuuta
      1999 tehdyn neuvoston päätöksen 1999/468/EY2 mukaisesti.
12)   Altistumisen raja- ja toiminta-arvoja noudattamalla pitäisi saada korkeatasoinen suoja
      sähkömagneettisille kentille altistumisesta mahdollisesti aiheutuvia osoitettuja
      terveysvaikutuksia vastaan, mutta näin ei välttämättä vältytä säteilyn häiritseviltä tai muilta
      vaikutuksilta lääkinnällisten laitteiden, kuten metallisten proteesien, sydämentahdistimien ja
      kammionvärinänpoistajien, kuuloelinimplanttien ja muiden implanttien, toimintaan.
      Erityisesti sydämentahdistimen toiminta voi häiriintyä myös säteilytason ollessa alle toiminta-
      arvojen, joten sydämentahdistimien osalta olisi sovellettava asianmukaisia varotoimia ja
      suojatoimenpiteitä,
OVAT ANTANEET TÄMÄN DIREKTIIVIN:
1
      EYVL L 183, 29.6.1989, s. 1. Direktiivi sellaisena kuin se on muutettuna Euroopan
      parlamentin ja neuvoston direktiivillä (EY) N:o 1882/2003 (EUVL L 284, 31.10.2003, s. 1).
2
      EYVL L 184, 17.7.1999, s. 23.
 ---pagebreak--- 30.4.2004           FI            Euroopan unionin virallinen lehti                            L 159/ 5
_______________________________________________________________________________
                                                 I JAKSO
                                       YLEISET SÄÄNNÖKSET
                                                  1 artikla
                                        Tarkoitus ja soveltamisala
1.    Tässä direktiivissä, joka on kahdeksastoista direktiivin 89/391/ETY 16 artiklan 1 kohdassa
tarkoitettu erityisdirektiivi, säädetään vähimmäisvaatimuksista työntekijöiden suojelemiseksi heidän
terveyteensä ja turvallisuuteensa kohdistuvilta riskeiltä, jotka aiheutuvat tai saattavat aiheutua
sähkömagneettisille kentille (0 Hz–300 GHz) altistumisesta työssä.
2.    Tämä direktiivi koskee työntekijöiden terveyteen ja turvallisuuteen kohdistuvia riskejä, jotka
johtuvat indusoituneen virran, energian absorboitumisen sekä kosketusvirtojen aiheuttamista
tunnetuista lyhytaikaisista haittavaikutuksista ihmiskehossa.
3.    Tässä direktiivissä ei käsitellä väitettyjä pitkäaikaisvaikutuksia.
4.    Tässä direktiivissä ei käsitellä riskejä, jotka aiheutuvat kontaktista jännitteisiin johteisiin.
5.    Direktiivin 89/391/ETY säännöksiä sovelletaan kaikilta osin 1 kohdassa tarkoitetulla alalla,
sanotun kuitenkaan rajoittamatta tähän direktiiviin sisältyvien tiukempien ja/tai
yksityiskohtaisempien säännösten soveltamista.
 ---pagebreak--- 30.4.2004          FI           Euroopan unionin virallinen lehti                              L 159/ 6
_______________________________________________________________________________
                                                2 artikla
                                              Määritelmät
Tässä direktiivissä tarkoitetaan:
a)    'sähkömagneettisella kentällä' staattisia magneettisia ja ajallisesti muuttuvia sähkökenttiä,
      magneettikenttiä ja sähkömagneettisia kenttiä, joiden taajuus on alle 300 GHz;
b)    'altistumisen raja-arvoilla' sähkömagneettisille kentille altistumiselle asetettavia rajoja, jotka
      perustuvat suoraan osoitettuihin terveysvaikutuksiin ja biologisiin tekijöihin. Kyseisten
      rajojen noudattamisella varmistetaan, että sähkömagneettisille kentille altistuvia työntekijöitä
      suojellaan kaikilta tunnetuilta terveyshaitoilta;
c)    'toiminta-arvoilla' sähkökentän voimakkuutena (E), magneettikentän voimakkuutena (H),
      magneettivuon tiheytenä (B) ja tehotiheytenä (S) ilmaistuja suoraan mitattavissa olevien
      muuttujien suuruuksia, joiden toteutuessa on toteutettava yksi tai useampi tässä direktiivissä
      mainittu toimenpide. Kyseisten arvojen noudattamisella varmistetaan asiaankuuluvien
      altistumisen raja-arvojen noudattaminen.
                                                3 artikla
                                Altistumisen raja-arvot ja toiminta-arvot
1.    Altistumisen raja-arvot vahvistetaan liitteessä olevassa taulukossa 1.
 ---pagebreak--- 30.4.2004           FI           Euroopan unionin virallinen lehti                             L 159/ 7
_______________________________________________________________________________
2.    Toiminta-arvot vahvistetaan liitteessä olevassa taulukossa 2.
3.    Siihen saakka kun Euroopan sähkötekniikan standardointikomitean (Cenelec)
yhdenmukaistetut eurooppalaiset standardit kattavat kaikki asiaankuuluvat arviointi-, mittaus- ja
laskentatilanteet, jäsenvaltiot voivat käyttää muita tieteellisesti perusteltuja standardeja tai ohjeita
arvioitaessa, mitattaessa ja/tai laskettaessa työntekijöiden altistumista sähkömagneettisille kentille.
                                                 II JAKSO
                                TYÖNANTAJIEN VELVOLLISUUDET
                                                   4 artikla
                               Altistumisen määrittely ja riskien arviointi
1.    Työnantajan on direktiivin 89/391/ETY 6 artiklan 3 kohdassa ja 9 artiklan 1 kohdassa
säädettyjä velvollisuuksia täyttäessään arvioitava ja tarvittaessa mitattava ja/tai laskettava
sähkömagneettisten kenttien tasot, joille työntekijät altistuvat. Arviointi, mittaus ja laskenta voidaan
suorittaa 3 artiklassa tarkoitettujen tieteellisesti perusteltujen standardien ja ohjeiden mukaisesti,
kunnes Cenelecin yhdenmukaistetut eurooppalaiset standardit kattavat kaikki asiaankuuluvat
arviointi-, mittaus- ja laskentatilanteet, ottaen tarvittaessa huomioon laitteen valmistajan ilmoittamat
päästötasot, jos laite kuuluu asiaa koskevien yhteisön direktiivien soveltamisalaan.
 ---pagebreak--- 30.4.2004           FI           Euroopan unionin virallinen lehti                              L 159/ 8
_______________________________________________________________________________
2.     Jos 3 artiklassa tarkoitetut toiminta-arvot ylittyvät, työnantajan on 1 kohdan mukaisesti
suoritetun sähkömagneettisten kenttien tasojen arvioinnin perusteella arvioitava ja tarvittaessa
laskettava, ovatko altistumisen raja-arvot ylittyneet.
3.     Edellä 1 ja 2 kohdassa tarkoitettua arviointia, mittausta ja/tai laskentaa ei tarvitse suorittaa
yleisölle avoimilla työpaikoilla, joissa on jo suoritettu arviointi väestön sähkömagneettisille kentille
(O Hz-300 GHz) altistumisen rajoittamisesta 12 päivänä heinäkuuta 1999 annetun neuvoston
suosituksen 1999/519/EY1 säännösten mukaisesti, kyseisessä suosituksessa esitettyjä rajoituksia
noudatetaan työntekijöiden osalta ja turvallisuusriskit on suljettu pois.
4.     Edellä 1 ja 2 kohdassa tarkoitetut arviointi, mittaus ja/tai laskelmat on suunniteltava ja
suoritettava pätevien palveluntuottajien tai henkilöiden toimesta sopivin väliajoin ottaen erityisesti
huomioon direktiivin 89/391/ETY 7 ja 11 artiklan tarpeellisia päteviä palveluntuottajia tai
henkilöitä sekä työntekijöiden kuulemista ja osallistumista koskevat säännökset. Altistumisen tason
arvioinnista, mittauksesta ja/tai laskelmista saadut tiedot on säilytettävä sopivassa muodossa, jotta
niitä voidaan käyttää myöhemmin.
5.     Työnantajan on direktiivin 89/391/ETY 6 artiklan 3 kohdan säännösten mukaisesti otettava
riskien arvioinnissa huomioon erityisesti seuraavat seikat:
a)     altistumisen taso, taajuusspektri, kesto ja tyyppi;
b)     tämän direktiivin 3 artiklassa tarkoitetut altistumisen raja-arvot ja toiminta-arvot;
1
       EYVL L 199, 30.7.1999, s. 59.
 ---pagebreak--- 30.4.2004           FI          Euroopan unionin virallinen lehti                            L 159/ 9
_______________________________________________________________________________
c)    vaikutukset erityisen riskialttiiden työntekijöiden terveyteen ja turvallisuuteen;
d)    epäsuorat vaikutukset, joita ovat muun muassa:
      i)     lääkinnällisten sähkölaitteiden häiriöt (mukaan luettuina sydämentahdistimet ja muut
             implantoidut laitteet)
      ii)    ferromagneettisten esineiden aiheuttama sinkoutumisvaara staattisissa
             magneettikentissä, joiden magneettivuon tiheys on suurempi kuin 3 mT
      iii)   sähköisesti ohjattavien räjähtävien laitteiden laukeaminen (sytyttimet)
      iv)    indusoituvien kenttien, kosketusvirtojen tai kipinäpurkausten synnyttämän kipinöinnin
             aiheuttamasta herkästi syttyvien aineiden syttymisestä johtuvat tulipalot ja räjähdykset;
e)    korvaavien laitteiden olemassaolo, jotka on suunniteltu vähentämään sähkömagneettisille
      kentille altistumista;
f)    terveydentilan seurannassa saadut tiedot, mukaan lukien julkaistut tiedot, silloin kun se on
      mahdollista;
g)    altistuminen useille lähteille;
h)    samanaikainen altistuminen useille eritaajuisille kentille.
 ---pagebreak--- 30.4.2004           FI            Euroopan unionin virallinen lehti                              L 159/ 10
_______________________________________________________________________________
6.     Työnantajalla on oltava hallussaan arviointi riskeistä direktiivin 89/391/ETY 9 artiklan
1 kohdan a alakohdan mukaisesti, ja työnantajan on eriteltävä ne toimenpiteet, jotka on toteutettava
tämän direktiivin 5 ja 6 artiklan mukaisesti. Riskeistä laadittu arviointi on tallennettava soveltuvassa
muodossa kansallisen lainsäädännön ja käytännön mukaisesti; se voi sisältää työnantajan perustelut
sille, että sähkömagneettisiin kenttiin liittyvien riskien luonteen ja laajuuden vuoksi
yksityiskohtaisempi riskien arviointi on tarpeeton. Riskien arviointi on ajantasaistettava
säännöllisesti, erityisesti, jos on tapahtunut merkittäviä muutoksia, jotka voisivat tehdä sen
vanhentuneeksi, tai kun terveydentilan seurannan tulokset osoittavat sen tarpeelliseksi.
                                                  5 artikla
                         Riskien estämistä tai vähentämistä koskevat säännökset
1.     Sähkömagneettisille kentille altistumisesta aiheutuvat riskit on poistettava tai pienennettävä
niin vähäisiksi kuin mahdollista ottaen huomioon tekninen kehitys ja toimenpiteet, jotka ovat
käytettävissä riskin hallitsemiseksi sen syntyvaiheessa.
Sähkömagneettisille kentille altistumisesta aiheutuvia riskejä on vähennettävä noudattaen
direktiivissä 89/391/ETY säädettyjä yleisiä ehkäiseviä toimenpiteitä koskevia periaatteita.
2.     Jos 3 artiklassa tarkoitetut toiminta-arvot ylittyvät, työnantajan on, jollei 4 artiklan 2 kohdan
mukaisesti toteutettu arviointi osoita, että altistumisen raja-arvot eivät ylity ja että turvallisuusriskit
voidaan sulkea pois, laadittava ja toteutettava 4 artiklassa tarkoitetun riskien arvioinnin perusteella
toimintasuunnitelma, joka käsittää teknisiä ja/tai organisatorisia toimenpiteitä raja-arvot ylittävän
altistumisen estämiseksi, kiinnittäen huomiota erityisesti seuraaviin seikkoihin:
a)     vaihtoehtoiset työmenetelmät, joissa altistuu vähemmän sähkömagneettisille kentille;
 ---pagebreak--- 30.4.2004            FI           Euroopan unionin virallinen lehti                            L 159/ 11
_______________________________________________________________________________
b)     vähemmän sähkömagneettisia kenttiä lähettävien laitteiden valitseminen, tehtävä työ
       huomioon ottaen;
c)     tekniset toimenpiteet sähkömagneettisten kenttien säteilyvaikutuksen vähentämiseksi, mukaan
       lukien tarvittaessa varmuuslukituksen, koteloinnin tai vastaavien
       terveydensuojelujärjestelmien käyttö;
d)     asianmukaiset työvälineiden, työpaikkojen ja työpisteissä käytettävien järjestelmien huolto-
       ohjelmat;
e)     työpaikkojen ja työpisteiden suunnittelu;
f)     altistumisen keston ja voimakkuuden rajoittaminen;
g)     asianmukaisten henkilönsuojaimien saatavuus.
3.     Edellä 4 artiklassa tarkoitetun riskien arvioinnin perusteella sellaiset työpaikat, joissa
työntekijät saattavat altistua toiminta-arvot ylittäville sähkömagneettisille kentille, on osoitettava
asianmukaisin merkein työssä käytettäviä turvallisuus- ja/tai terveysmerkkejä koskevista
vähimmäisvaatimuksista 24 päivänä kesäkuuta 1992 annetun neuvoston direktiivin 92/58/ETY1
(yhdeksäs direktiivin 89/391/ETY 16 artiklan 1 kohdassa tarkoitettu erityisdirektiivi) mukaisesti,
jollei 4 artiklan 2 kohdan mukaisesti toteutettu arviointi osoita, että altistumisen raja-arvot eivät
ylity ja että turvallisuusriskit voidaan sulkea pois. Kyseessä olevat alueet on myös merkittävä ja
pääsyä niille on rajoitettava, jos se on teknisesti mahdollista ja jos altistumisen raja-arvojen
ylittymisen riski on olemassa.
4.     Työntekijät eivät saa missään tilanteessa altistua yli altistumisen raja-arvojen.
1
       EYVL L 245, 26.8.1992, s. 23.
 ---pagebreak--- 30.4.2004           FI            Euroopan unionin virallinen lehti                             L 159/ 12
_______________________________________________________________________________
Jos altistumisen raja-arvot ylittyvät huolimatta toimenpiteistä, jotka työnantaja on toteuttanut tämän
direktiivin perusteella, on työnantajan välittömästi ryhdyttävä toimenpiteisiin altistumisen
vähentämiseksi altistumisen raja-arvojen alapuolelle. Työnantajan on yksilöitävä syyt, joiden
vuoksi altistumisen raja-arvot on ylitetty, ja muutettava suojelu- ja ehkäisytoimenpiteitä siten, ettei
raja-arvojen ylitys toistu.
5.     Työnantajan on direktiivin 89/391/ETY 15 artiklan nojalla mukautettava tässä artiklassa
tarkoitetut toimenpiteet riskeille erityisen alttiita työntekijöitä koskeviin vaatimuksiin.
                                                  6 artikla
                                Työntekijöille annettavat tiedot ja koulutus
Työnantajan on, tämän kuitenkaan rajoittamatta direktiivin 89/391/ETY 10 ja 12 artiklan
soveltamista, varmistettava, että työssään sähkömagneettisista kentistä aiheutuville riskeille
altistuvat työntekijät ja/tai heidän edustajansa saavat kaiken tarvittavan, tämän direktiivin 4 artiklan
1 kohdassa tarkoitetusta riskien arvioinnista saatuihin tuloksiin liittyvän tiedon ja koulutuksen, joka
koskee erityisesti:
a)     tämän direktiivin täytäntöönpanemiseksi toteutettuja toimenpiteitä;
b)     altistumisen raja-arvojen ja toiminta-arvojen arvoja ja käsitteitä sekä niihin liittyviä
       mahdollisia riskejä;
c)     tämän direktiivin 4 artiklan mukaisesti suoritettujen sähkömagneettisille kentille altistumisen
       tasojen arviointien, mittausten ja/tai laskelmien tuloksia;
 ---pagebreak--- 30.4.2004           FI           Euroopan unionin virallinen lehti                       L 159/ 13
_______________________________________________________________________________
d)     altistumisen haitallisten terveysvaikutusten havaitsemista ja ilmoittamista;
e)    olosuhteita, joissa työntekijöillä on oikeus terveydentilan seurantaan;
f)    turvallisia työtapoja altistumisesta aiheutuvien riskien vähentämiseksi mahdollisimman
      alhaiselle tasolle.
                                                    7 artikla
                              Työntekijöiden kuuleminen ja osallistuminen
Työntekijöiden ja/tai heidän edustajiensa kuuleminen ja osallistuminen on tämän direktiivin
soveltamisalaan kuuluvissa asioissa järjestettävä direktiivin 89/391/ETY 11 artiklan mukaisesti.
                                               III JAKSO
                                        MUUT SÄÄNNÖKSET
                                                 8 artikla
                                         Terveydentilan seuranta
 ---pagebreak--- 30.4.2004          FI           Euroopan unionin virallinen lehti                            L 159/ 14
_______________________________________________________________________________
1.     Terveydentilan asianmukainen seuranta on toteutettava direktiivin 89/391/ETY 14 artiklan
mukaisesti tavoitteena sähkömagneettisille kentille altistumisen aiheuttamien haitallisten
terveysvaikutusten ehkäiseminen ja aikainen diagnosointi
Kun raja-arvot ylittävä altistuminen havaitaan, kyseisille työntekijöille on annettava mahdollisuus
lääkärintarkastukseen kansallisen lainsäädännön ja käytännön mukaisesti. Jos havaitaan tällaisesta
altistumisesta aiheutunut terveyshaitta, työnantajan on arvioitava riskit uudelleen 4 artiklan
mukaisesti.
2.     Työnantajan on ryhdyttävä asianmukaisiin toimiin sen takaamiseksi, että terveydentilan
seurannasta vastaava lääkäri ja/tai lääkintäviranomainen saa 4 artiklassa tarkoitetun riskien
arvioinnin tulokset.
3.     Terveydentilan seurannan tulokset on säilytettävä sopivassa muodossa, jotta niihin voidaan
tutustua myöhemmin, ja tällöin on otettava huomioon salassapitovelvollisuus. Yksittäisten
työntekijöiden on saatava pyynnöstä tutustua omaa terveydentilaansa koskeviin tietoihin.
                                                9 artikla
                                             Seuraamukset
Jäsenvaltioiden on säädettävä tämän direktiivin mukaisesti annetun kansallisen lainsäädännön
rikkomiseen sovellettavista asianmukaisista seuraamuksista. Näiden seuraamusten on oltava
tehokkaita, oikeasuhteisia ja varoittavia.
 ---pagebreak--- 30.4.2004           FI          Euroopan unionin virallinen lehti                         L 159/ 15
_______________________________________________________________________________
                                               10 artikla
                                          Tekniset muutokset
1.    Euroopan parlamentti ja neuvosto hyväksyvät liitteessä esitettyjen altistumisen raja-arvojen ja
toiminta-arvojen muutokset perustamissopimuksen 137 artiklan 2 kohdassa määrättyä menettelyä
noudattaen.
2.    Liitteeseen tehtävistä pelkästään teknisistä muutoksista, jotka ovat
a)    työvälineiden ja/tai työpaikkojen suunnittelua, rakentamista tai valmistamista koskevasta
      teknisestä yhdenmukaistamisesta ja standardoinnista annettavien direktiivien mukaisia, ja/tai
b)    tekniikan kehityksen, merkittävimpien yhdenmukaistetuissa eurooppalaisissa standardeissa tai
      eritelmissä tapahtuvien muutosten sekä sähkömagneettisia kenttiä koskevien uusien
      tieteellisten tutkimustulosten mukaisia,
päätetään 11 artiklan 2 kohdassa tarkoitettua sääntelymenettelyä noudattaen.
                                               11 artikla
                                               Komitea
1.    Komissiota avustaa direktiivin 89/391/ETY 17 artiklassa tarkoitettu komitea.
 ---pagebreak--- 30.4.2004          FI           Euroopan unionin virallinen lehti                              L 159/ 16
_______________________________________________________________________________
2.     Jos tähän kohtaan viitataan, sovelletaan päätöksen 1999/468/EY 5 ja 7 artiklassa säädettyä
menettelyä ottaen huomioon mainitun päätöksen 8 artiklan säännökset.
Päätöksen 1999/468/EY 5 artiklan 6 kohdassa tarkoitettu määräaika vahvistetaan kolmeksi
kuukaudeksi.
3.     Komitea vahvistaa työjärjestyksensä.
                                               IV JAKSO
                                       LOPPUSÄÄNNÖKSET
                                                12 artikla
                                              Kertomukset
Jäsenvaltioiden on annettava komissiolle viiden vuoden välein tämän direktiivin käytännön
täytäntöönpanoa koskeva kertomus, jossa esitetään työmarkkinaosapuolten näkemykset.
Komissio tiedottaa Euroopan parlamentille, neuvostolle, Euroopan talous- ja sosiaalikomitealle sekä
työturvallisuuden ja työterveyden neuvoa-antavalle komitealle viiden vuoden välein näiden
kertomusten sisällöstä sekä arvioinnistaan, joka koskee kyseisen alan kehitystä, ja uuden tieteellisen
tiedon perusteella mahdollisesti tarvittavista aloitteista etenkin staattisille magneettikentille
altistumisen osalta.
 ---pagebreak--- 30.4.2004           FI           Euroopan unionin virallinen lehti                              L 159/ 17
_______________________________________________________________________________
                                                   13 artikla
                               Saattaminen osaksi kansallista lainsäädäntöä
1.     Jäsenvaltioiden on saatettava tämän direktiivin noudattamisen edellyttämät lait, asetukset ja
hallinnolliset määräykset voimaan viimeistään ... päivänä ...kuuta ...*. Niiden on ilmoitettava tästä
komissiolle viipymättä.
Näissä jäsenvaltioiden antamissa säädöksissä on viitattava tähän direktiiviin tai niihin on liitettävä
tällainen viittaus silloin, kun ne virallisesti julkaistaan. Jäsenvaltioiden on säädettävä siitä, miten
viittaukset tehdään.
2.     Jäsenvaltioiden on toimitettava komissiolle kirjallisina ne kansalliset säännökset, jotka ne
antavat tai ovat jo antaneet tässä direktiivissä tarkoitetulla alalla.
                                                   14 artikla
                                                 Voimaantulo
Tämä direktiivi tulee voimaan päivänä, jona se julkaistaan Euroopan unionin virallisessa lehdessä.
*
       4 vuotta tämän direktiivin voimaantulopäivästä.
 ---pagebreak--- 30.4.2004         FI           Euroopan unionin virallinen lehti              L 159/ 18
_______________________________________________________________________________
                                               15 artikla
                                                Osoitus
Tämä direktiivi on osoitettu kaikille jäsenvaltioille.
Tehty Strasbourgissa 29 päivänä huhtikuuta 2004.
     Euroopan parlamentin puolesta                         Neuvoston puolesta
                Puhemies                                      Puheenjohtaja
                 P. COX                                      M. McDOWELL
 ---pagebreak--- 30.4.2004          FI           Euroopan unionin virallinen lehti                         L 159/ 19
_______________________________________________________________________________
                                                                                LIITE
                    SÄHKÖMAGNEETTISILLE KENTILLE ALTISTUMISEN
                              RAJA-ARVOT JA TOIMINTA-ARVOT
Sähkömagneettisille kentille altistumisen kuvailemisessa käytetään seuraavia fysikaalisia suureita:
Kosketusvirta (IC) henkilön ja kohteen välillä ilmaistaan ampeereina (A). Sähkökentässä sijaitseva
sähköä johtava kohde voi varautua kentän vaikutuksesta.
Virrantiheys (J) määritellään tilavuusjohtimessa, kuten ihmiskehossa tai sen osassa, kulkevana
virtana etenemissuuntaan nähden kohtisuoran tason pinta-alayksikköä kohti. Virrantiheys ilmaistaan
ampeereina neliömetriä kohti (A/m2).
Sähkökentän voimakkuus on vektorisuure (E), joka vastaa varautuneeseen hiukkaseen kohdistuvaa,
hiukkasen liiketilasta riippumatonta voimaa. Se ilmaistaan voltteina metriä kohti (V/m).
Magneettikentän voimakkuus on vektorisuure (H), joka yhdessä magneettivuon tiheyden kanssa
määrittää magneettikentän tarkasteltavassa tilassa. Se ilmaistaan ampeereina metriä kohti (A/m).
Magneettivuon tiheys on vektorisuure (B), jonka vaikutuksesta syntyy liikkuviin varauksiin
kohdistuva voima, ilmaistuna tesloina (T). Vapaassa tilassa ja biologisessa materiaalissa
magneettivuon tiheyden ja magneettikentän voimakkuuden vastaavuus voidaan määrittää
käyttämällä kaavaa 1 A/m = 4π 10-7 T.
 ---pagebreak--- 30.4.2004           FI           Euroopan unionin virallinen lehti                          L 159/ 20
_______________________________________________________________________________
Tehotiheys (S) on suure, jota käytetään erittäin suurten taajuuksien alueella, jossa sähkömagneettiset
kentät eivät tunkeudu syvälle kehoon. Tehotiheys määritellään kohteen pintaan nähden kohtisuoran
säteilyn tehona kohteen pinta-alayksikköä kohti, ja se ilmaistaan watteina neliömetriä kohti (W/m2).
Ominaisabsorptio (SA) määritellään biologisen kudoksen absorboimana energiana massayksikköä
kohti (J/kg). Tässä direktiivissä suuretta käytetään rajoittamaan pulssimuotoisen mikroaaltosäteilyn
muita kuin lämpövaikutuksia.
Ominaisabsorptionopeus (SAR), joka määritetään keskiarvona koko keholle tai kehon osille,
määritellään energian absorboitumisnopeutena kudoksen massayksikköä kohti. Se ilmaistaan
watteina kilogrammaa kohti (W/kg). Koko kehon SAR-arvo on laajalti hyväksytty suure mitattaessa
radiotaajuuksille altistumisen haitallisia lämpövaikutuksia. Koko kehon SAR-arvon ohella
käytetään paikallisia SAR-arvoja, joita tarvitaan arvioitaessa ja rajoitettaessa liiallisia
energiakertymiä, jotka syntyvät pieniin kehon osiin erityisissä altistumisolosuhteissa. Tällaisia
olosuhteita ovat esimerkiksi kosketuksissa maahan olevan henkilön altistuminen megahertsialueen
matalille radiotaajuisille kentille ja antennin lähikentässä tapahtuva altistuminen.
Näistä suureista magneettivuon tiheys, kosketusvirta, sähkö- ja magneettikentän voimakkuus sekä
tehotiheys ovat suoraan mitattavissa.
A.     ALTISTUMISEN RAJA-ARVOT
Sähkömagneettisia kenttiä koskevien altistumisen raja-arvojen määrittelyssä käytetään kentän
taajuuden mukaan seuraavia fysikaalisia suureita:
–      taajuudeltaan enintään 1 Hz:n muuttuvien kenttien osalta altistumisen raja-arvot koskevat
       virrantiheyttä. Tavoitteena on estää sydän- ja verisuonijärjestelmään sekä keskushermostoon
       kohdistuvat vaikutukset.
 ---pagebreak--- 30.4.2004           FI           Euroopan unionin virallinen lehti                       L 159/ 21
_______________________________________________________________________________
–     1 Hz–10 MHz: altistumisen raja-arvot koskevat virrantiheyttä; tavoitteena on estää
      keskushermoston toimintaan kohdistuvat vaikutukset.
–     100 kHz–10 GHz: altistumisen raja-arvot koskevat SAR-arvoa; tavoitteena on estää koko
      kehoon kohdistuva lämpörasitus sekä liiallinen kudosten paikallinen kuumeneminen.
      Taajuudella 100 kHz-10 MHz altistumisen raja-arvot koskevat sekä virrantiheyttä että SAR-
      arvoa.
–     10 GHz–300 GHz: altistumisen raja-arvo koskee tehotiheyttä, ja tavoitteena on estää kehon
      pinnalla tai lähellä pintaa olevien kudosten kuumeneminen.
Taulukko 1: Altistumisen raja-arvot (3 artiklan 1 kohta). Kaikki ehdot täytettävä
             Taajuus            Pään ja       Koko       Paikallinen Paikallinen Tehotiheys
                               vartalon       kehon       SAR (pää      SAR            S
                             virrantiheys     keski-     ja vartalo)   (raajat)    (W/m2)
                                    J       määräinen      (W/kg)      (W/kg)
                               (mA/m2)         SAR
                                 (rms)       (W/kg)
       enintään 1 Hz               40            -            -            -           -
       1 – 4 Hz                   40/f           -            -            -           -
       4 – 1000 Hz                 10            -            -            -           -
       1000 Hz – 100 kHz         f/100           -            -            -           -
       100 kHz – 10 MHz          f/100          0,4          10           20           -
       10 MHz –10 GHz               -           0,4          10           20           -
       10 – 300 GHz                 -            -            -            -          50
Huomautuksia:
1.    f on taajuus hertseinä (Hz).
 ---pagebreak--- 30.4.2004           FI           Euroopan unionin virallinen lehti                           L 159/ 22
_______________________________________________________________________________
2.    Virrantiheyttä koskevat altistumisen raja-arvot on tarkoitettu suojaamaan pään ja vartalon
      keskushermostokudoksia altistumisen akuuteilta vaikutuksilta. Taajuusaluetta 1 Hz–10 MHz
      koskevat altistumisen raja-arvot perustuvat osoitettuihin keskushermostoon kohdistuviin
      haitallisiin vaikutuksiin. Kyseiset akuutit vaikutukset ovat pääasiassa hetkellisiä, eikä ole
      tieteellisiä perusteita lyhytaikaista altistumista koskevien altistumisen raja-arvojen
      muuttamiseksi. Koska altistumisen raja-arvoissa viitataan kuitenkin keskushermostoon
      kohdistuviin haitallisiin vaikutuksiin, näiden altistumisen raja-arvojen mukaisesti voidaan
      mahdollisesti sallia samoissa altistumisolosuhteissa suurempia virrantiheyksiä muiden kehon
      kudosten kuin keskushermoston osalta.
3.    Koska keho on sähköisesti epähomogeeninen, virrantiheydet olisi laskettava keskiarvoina
      virran suuntaan nähden kohtisuoraa 1 cm2:n alaa kohti.
4.    Enintään 100 kHz:n taajuudet: virrantiheyden huippuarvo lasketaan kertomalla tehollisarvo
      (2)½:lla.
5.    Enintään 100 kHz:n taajuudet ja pulssimuotoiset magneettikentät: pulssin virrantiheyden
      enimmäisarvo voidaan laskea nousu- ja laskuaikojen sekä magneettivuon tiheyden
      enimmäisvaihtelun perusteella. Indusoituneen virran tiheyttä voidaan sitten verrata vastaavaan
      altistumisen raja-arvoon. Kun pulssin kesto on tp, altistumisen raja-arvoissa sovellettava
      vastaava taajuus olisi laskettava kaavasta f = 1/(2tp).
6.    Kaikki SAR-arvot on laskettava keskimääräisinä 6 minuutin jaksoa kohti.
 ---pagebreak--- 30.4.2004          FI             Euroopan unionin virallinen lehti                           L 159/ 23
_______________________________________________________________________________
7.    Paikallisen SAR:n keskimääräinen arvo lasketaan 10 gramman yhtenäistä kudosmassaa kohti.
      Altistumisen arvioinnissa käytetään näin saatua SAR:n maksimiarvoa. Kyseisen 10 gramman
      kudosmassan on tarkoitus olla yhtenäistä kudosta, jolla on tasaisesti lähes yhteneväiset
      sähköiset ominaisuudet. Yhtenäisen kudoksen massan käsitteen määrittelyn yhteydessä
      todetaan, että tällaista käsitettä voidaan soveltaa laskennallisessa dosimetriassa, mutta että se
      voi aiheuttaa vaikeuksia suoria fysikaalisia mittauksia suoritettaessa. Yksinkertaista,
      esimerkiksi kudoksen massan tilavuuteen perustuvaa geometristä, menetelmää voidaan
      käyttää sillä edellytyksellä, että lasketut dosimetriset suureiden arvot alittavat selvästi
      ohjeiden mukaiset altistumisrajat.
8.    Taajuudeltaan 0,3–10 GHz olevan pulssialtistumisen sekä pään paikallisaltistumisen osalta
      suositellaan ylimääräistä altistumisen raja-arvoa lämpölaajentumisen aiheuttamien,
      kuuloaistimuksina havaittavien vaikutusten rajoittamiseksi ja välttämiseksi. SA-arvo ei saa
      olla yli 10 mJ/kg laskettuna keskiarvona 10 gramman kudosmassaa kohti.
9.    Tehotiheydet lasketaan keskiarvoina kutakin 20 cm2:n suuruista altistunutta aluetta ja 68/f1.05
      minuutin jaksoa kohti (f on gigahertseinä), jotta voidaan ottaa huomioon
      tunkeutumissyvyyden asteittainen väheneminen taajuuden kasvaessa. 1 cm2:n suuruisen alan
      keskiarvoina lasketut spatiaalisen tehotiheyden enimmäisarvot eivät saa ylittää 20-kertaisesti
      arvoa 50 W/m2.
10.   Mitä tulee pulssimuotoisiin tai hetkellisiin sähkömagneettisiin kenttiin tai ylipäänsä
      samanaikaiseen altistumiseen useille eritaajuisille kentille, on sovellettava asianmukaisia
      arviointi-, mittaus- ja/tai laskentamenetelmiä, joiden avulla voidaan analysoida aaltomuotojen
      ominaisuuksia ja biologisten vuorovaikutusten luonnetta, ottaen huomioon Cenelecin
      kehittämät eurooppalaiset yhdenmukaistetut standardit.
 ---pagebreak---  30.4.2004           FI          Euroopan unionin virallinen lehti                          L 159/ 24
 _______________________________________________________________________________
 B.    TOIMINTA-ARVOT
 Taulukossa 2 tarkoitetut toiminta-arvot on saatu altistumisen raja-arvoista niiden perusteiden
 mukaisesti, joita kansainvälinen ionisoimattoman säteilyn komitea (ICNIRP) käyttää
 ionisoimattomalle säteilylle altistumisen rajoittamista koskevissa ohjeissaan (ICNIRP 7/99).
 Taulukko 2: Toiminta-arvot (3 artiklan 2 kohta) (häiriöttömät tehollisarvot)
Taajuus            Sähkökentän     Magneetti-      Magneetti-     Tasoaaltoa    Kosketus-    Raajaan
                   voimakkuus,     kentän          vuon          vastaava       virta, IC    kohdistuva
                   E               voimakkuus,     tiheys, B     tehotiheys,    (mA)         virta, IL
                   (V/m)           H               (µT)          Seq                         (mA)
                                   (A/m)                         (W/m2)
                                             5
0–1Hz              -               1,63 x 10       2 x 105       -              1,0
                                             5 2
1–8 Hz             20000           1,63 x 10 /f    2 x 105/f2    -              1,0
8–25 Hz            20000           2 x 104/f                4
                                                   2,5 x 10 /f   -              1,0
0,025–0,82 kHz 500/f               20/f            25/f          -              1,0
0,82–2,5 kHz       610             24,4            30,7          -              1,0
2,5–65 kHz         610             24,4            30,7          -              0,4 f
65–100 kHz         610             1600/f          2000/f        -              0,4 f
0,1–1 MHz          610             1,6/f           2/f           -              40
1–10 MHz           610/f           1,6/f           2/f           -              40
10–110 MHz         61              0,16            0,2           10             40           100
110–400 MHz        61              0,16            0,2           10             -
400–2000 MHz 3f1/2                 0,008f½         0,01f½        f/40           -
2–300 GHz          137             0,36            0,45          50             -
 ---pagebreak--- 30.4.2004          FI           Euroopan unionin virallinen lehti                             L 159/ 25
_______________________________________________________________________________
Huomautuksia:
1.    f on taajuus taajuussarakkeessa ilmoitettuina yksikköinä.
2.    100 kHz–10 GHz:n taajuudet: Seq, E2, H2, B2 ja IL2 on laskettava 6 minuutin jakson
      keskiarvoina.
3.    Yli 10 GHz:n taajuudet: Seq, E2, H2 ja B2 on laskettava 68/f1.05 minuutin jakson
      keskiarvoina (f on gigahertseinä).
4.    Enintään 100 kHz:n taajuuksien osalta kentänvoimakkuuksien huipputoiminta-arvot lasketaan
      kertomalla tehollisarvo (rms) (2)½:lla. Kun pulssin kesto on tp, altistumisen toiminta-arvoissa
      sovellettava vastaava taajuus olisi laskettava kaavalla f = 1/(2tp).
      100 kHz–10 MHz:n taajuudet: kentänvoimakkuuksien huipputoiminta-arvot lasketaan
      kertomalla tehollisarvo tekijällä 10a, jossa a = (0,665 log(f/105)+0,176), f hertseinä.
      10 MHz–300 GHz:n taajuudet: huipputoiminta-arvot lasketaan kertomalla vastaavat
      tehollisarvot 32:lla kentänvoimakkuuksien osalta ja 1000:lla vastaavan tasoaallon
      tehotiheyden osalta.
 ---pagebreak--- 30.4.2004          FI           Euroopan unionin virallinen lehti                             L 159/ 26
_______________________________________________________________________________
5.    Pulssimuotoisiin tai hetkellisiin sähkömagneettisiin kenttiin tai ylipäänsä samanaikaiseen
      altistumiseen useille eritaajuisille kentille on sovellettava asianmukaisia arviointi-, mittaus-
      ja/tai laskentamenetelmiä, jotka soveltuvat aaltomuotojen ominaisuuksien ja biologisten
      vuorovaikutusten luonteen analysointiin, ottaen huomioon Cenelecin kehittämät
      eurooppalaiset yhdenmukaistetut standardit.
6.    Pulssimuotoisten moduloitujen sähkömagneettisten kenttien huippuarvojen osalta ehdotetaan
      myös, että pulssin leveyden keskimääräinen Seq-arvo olisi korkeintaan 1000 kertaa Seq-
      toiminta-arvon suuruinen, kun kantoaallon taajuus ylittää 10 MHz, tai että kentän voimakkuus
      olisi korkeintaan 32 kertaa kentän voimakkuudelle asetetun toiminta-arvon suuruinen
      kyseisen kantoaallon taajuuden osalta.
                                     =====================


Avis juridique important

|

31986L0562

Komission direktiivi 86/562/ETY, annettu 6 päivänä marraskuuta 1986, moottoriajoneuvojen taustapeilejä koskevan jäsenvaltioiden lainsäädännön lähentämisestä annetun neuvoston direktiivin 71/127/ETY mukauttamisesta tekniikan kehitykseen

Virallinen lehti nro L 327 , 22/11/1986 s. 0049 - 0049 Suomenk. erityispainos Alue 13 Nide 16 s. 0046  Ruotsink. erityispainos Alue 13 Nide 16 s. 0046

KOMISSION DIREKTIIVI,annettu 6 päivänä marraskuuta 1986,moottoriajoneuvojen taustapeilejä koskevan jäsenvaltioiden lainsäädännön lähentämisestä annetun neuvoston direktiivin 71/127/ETY mukauttamisesta tekniikan kehitykseen (86/562/ETY) EUROOPAN YHTEISÖJEN KOMISSIO, jokaottaa huomioon Euroopan talousyhteisön perustamissopimuksen,ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY(1), sellaisena kuin se on viimeksi muutettuna direktiivillä 80/1267/ETY(2), ja erityisesti sen 11 artiklan,ottaa huomioon moottoriajoneuvojen taustapeilejä koskevan jäsenvaltioiden lainsäädännön lähentämisestä 1 päivänä maaliskuuta 1971 annetun neuvoston direktiivin 71/127/ETY(3), sellaisena kuin se on viimeksi muutettuna direktiivillä 85/205/ETY(4),sekä katsoo, ettäkaikissa taustapeileissä, jotka ovat saaneet osan ETY-tyyppihyväksynnän 1 päivä lokakuuta 1986 jälkeen, on oltava ETY-tyyppihyväksyntämerkki varustettuna järjestysnumerolla 02; järjestysnumeroa 01 voidaan kuitenkin käyttää luokkiin I, II ja III kuuluvissa taustapeileissä niin kauan kuin kyseisiä taustapeililuokkia koskevat vaatimukset säilyvät muuttumattomina,monissa taustapeileissä on suojaava muovinen kotelo ja yhden numeron muuttaminen osan tyyppihyväksyntämerkissä edellyttäisi suuria muutoksia tai kokonaan uutta muottia kaavauslaitteisiin, jolloin näiden muutosten kustannukset voivat nousta kohtuuttomiksi aiottuun tavoitteeseen nähden, jatässä direktiivissä säädetyt toimenpiteet ovat moottoriajoneuvoja koskevien kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukaiset,ON ANTANUT TÄMÄN DIREKTIIVIN:1 artikla Muutetaan direktiiviä 71/127/ETY seuraavasti:1. Lisätään liitteen II lisäyksessä 2 olevan 4.2 kohdan loppuun seuraava:"Järjestysnumero 01 voidaan kuitenkin säilyttää luokkiin I, II ja III kuuluvissa taustapeileissä, jos kyseisiä peililuokkia koskevat vaatimukset säilyvät muuttumattomina."2. Lisätään liitteeseen III uusi 1.3 kohta seuraavasti:"1.3. Ajoneuvoihin, jotka ovat saaneet ETY-tyyppihyväksynnän tässä direktiivissä säädetyt vaatimukset täyttävien taustapeilien asentamisen perusteella, saadaan asentaa joko kokonaan tai osittain luokkiin I, II ja III kuuluvat taustapeilit, joissa on osan ETY-tyyppihyväksyntänumero varustettuna järjestysnumerolla 01, edellyttäen, että kyseisiä taustapeililuokkia koskevat vaatimukset säilyvät muuttumattomina."2 artikla Jäsenvaltioiden on saatettava tämän direktiivin noudattamisen edellyttämät säännökset voimaan viimeistään 31 päivänä joulukuuta 1986. Jäsenvaltioiden on ilmoitettava tästä komissiolle viipymättä.3 artikla Tämä direktiivi on osoitettu kaikille jäsenvaltioille.Tehty Brysselissä 6 päivänä marraskuuta 1986.Komission puolestaCOCKFIELDVarapuheenjohtaja(1) EYVL N:o L 42, 23.2.1970, s. 1(2) EYVL N:o L 375, 21.12.1980, s. 34(3) EYVL N:o L 68, 22.3.1971, s. 1(4) EYVL N:o L 90, 29.3.1985, s. 1